Παραχώρηση του Δασικού Εργοστασίου Ξυλείας Φουρνάς στο Δήμο Καρπενησίου – dasarxeio.com\nΑρχική σελίδα › Δασικά προϊόντα › Παραχώρηση του Δασικού Εργοστασίου Ξυλείας Φουρνάς στο Δήμο Καρπενησίου\nΠαραχώρηση του Δασικού Εργοστασίου Ξυλείας Φουρνάς στο Δήμο Καρπενησίου\nBy fperegrine on 01/02/2015 • ( 1 )\nΜε απόφαση που έλαβε το Υπουργείο Περιβάλλοντος, Ενέργειας & Κλιματικής Αλλαγής παραχωρήθηκαν στον Δήμο Καρπενησίου – κατά χρήση – τα κτίρια και οι υποδομές του Δασικού Εργοστασίου Ξυλείας Φουρνά και του περιβάλλοντος χώρου.\nΗ παραχώρηση γίνεται για 25 έτη, με συγκεκριμένους όρους και προϋποθέσεις, όπως αποσαφηνίζονται στη σχετική απόφαση, την οποία υπέγραψε την περασμένη Τετάρτη (21 Ιανουαρίου) ο αναπληρωτής υπουργός Νικόλαος Ταγαράς.\nΣχετική ανακοίνωση εξέδωσε ο δήμος Καρπενησίου:\nΟ Δήμος Καρπενησίου έχει ήδη ξεκινήσει επαφές για την προώθηση ενός σχεδίου πιθανής συνεργασίας με τα “ΕΛΛΗΝΙΚΑ ΠΕΤΡΕΛΑΙΑ” με σκοπό την οργάνωση και την αποδοτική εκμετάλλευσή του.\n‹ Κατέρρευσε λόγω ισχυρών βροχοπτώσεων το Γεφύρι της Πλάκας\nLibra: Ανοιχτά Δεδομένα Landsat με ένα κλικ ›\nTags: Δήμος Καρπενησίου, Δασικό Εργοστάσιο Ξυλείας Φουρνά\n02/02/2015 • 9:40 πμ\nΚαλά παραχωρήθηκε. Και τώρα θα το κάνουν τί; Είναι ένα πριστήριο με αμφίβολης ποιότητας εξοπλισμό, μάλλον απαρχαιωμένο πια. Μόνο με χαλύβδινη διαχείριση θα αποδώσει κάποιο κέρδος. Θα ήμουν ευχαριστημένος με 1 ΕΥΡΩ κέρδος.


Δημοσιεύτηκε στις 2011-11-09 2011-11-06\nΤο ρετσίνι ανήκει στα βάλσαμα και αποτελείται από τερεβινθέλαιο, ρητινικά οξέα και αλκοόλες υψηλού μοριακού βάρους. Στη φυσιολογική του θερμοκρασία είναι στερεό, αλλά παίρνει το σχήμα του δοχείου μέσα στο οποίο περιέχεται. Είναι αδιάλυτο στο νερό, διαλυτό στην αλκοόλη και τους περισσότερους οργανικούς διαλύτες. Το ρετσίνι που χρησιμοποιείται περισσότερο είναι εκείνο που παράγουν διάφορα είδη πεύκου και χρησιμεύει για την από αυτό λήψη του τερεβινθέλαιου (νέφτι) και του κολοφώνιου, για την παρασκευή των ρητινοσαπώνων και του κρασιού ρετσίνα κλπ. Στη θεραπευτική βρίσκει σήμερα περιορισμένη εφαρμογή ως αντισηπτικό σε παθήσεις των ουροφόρων οδών και των πνευμόνων με μορφή σιροπιού, κάψουλας ή χαπιού.\n4 σχόλια στο “Ρετσίνι”\n2017-12-28 στις 15:45\nΜε ενδιαφέρει να αγοράσω ρετσίνι ελάτης. Ξέρετε που μπορώ να βρω;\n2019-04-04 στις 01:03\nΟ/Η φρειδερικη αναστασιου λέει:\n2021-09-23 στις 12:17\nθα ηθελα να αγορασω ρετσινι. απο που μπορω?\n2021-09-24 στις 20:58\nΚαλησπέρα σας. Σας γνωρίζω ότι το άρθρο έχει εγκυκλοπαιδική υφή. Γράφτηκε μετά από επίσκεψη στην Εύβοια. Προτείνω επικοινωνίa: [email protected] από την σελίδα https://www.google.com/search?client=firefox-b-d&q=%CF%81%CE%B5%CF%84%CF%83%CE%B9%CE%BD%CE%B9+%CE%B5%CF%85%CE%B2%CE%BF%CE%B9%CE%B1 Σας ευχαριστώ.


Επιστολή στον πρόεδρο του ΟΠΕΚΕΠΕ από τους Κτηνοτρόφους της Περιφέρειας Αν.Μ.Θράκης – Volos 98,6 FM-Το Βολιώτικο Ραδιόφωνο\nΓια οικονομικές κυρώσεις σε βοοτρόφους λόγω δήλωσης γεννήσεων άνω των 27 ημερών από τη γέννηση των μοσχαριών κάνουν λόγο οι κτηνοτροφικοί σύλλογοι της περιφέρειας Ανατολικής Μακεδονίας Θράκης σε επιστολή τους προς τον Υπουργό Αγροτικής Ανάπτυξης, τον πρόεδρο του ΟΠΕΚΕΠΕ, τους βουλευτές της Περιφέρειας, τον περιφερειάρχη.\nΟι κτηνοτροφικοί σύλλογοι ενημερώνουν τον πρόεδρο του ΟΠΕΚΕΠΕ ζητώντας την άμεση παρέμβασή τους για το πρόβλημα που έχει προκύψει, με ποινές που έχουν βεβαιωθεί από το 2017 και μετά, σε βοοτρόφους της χώρας, σχετικά με τις δηλώσεις γέννησης των βοοειδών τους.\nΌπως αναφέρεται στην επιστολή: «Πάρα πολλοί βοοτρόφοι δε δήλωσαν στις ΔΑΟΚ, εντός 27 ημερών το ανώτερο από τη γέννησή τους, μοσχάρια της εκμετάλλευσής τους. Επίσης σε πολλές περιπτώσεις οι γεννήσεις δηλώθηκαν εντός των προβλεπόμενων ορίων, όμως οι ΔΑΟΚ δεν καταχώρησαν στο σύστημα άμεσα τις γεννήσεις, είτε λόγω φόρτου εργασίας είτε λόγω έλλειψης προσωπικού. Οι υπάλληλοι των ΔΑΟΚ στη συντριπτική τους πλειοψηφία, δεν είχαν γνώση των συνεπειών που συνεπάγεται για τους κτηνοτρόφους, αυτή η καθυστέρηση.\nΤο βασικότερο πρόβλημα όμως στην όλη αυτή διαδικασία, είναι η άγνοια που είχαν οι βοοτρόφοι για τη συγκεκριμένη υποχρέωση. Σίγουρο είναι ότι αν οι βοοτρόφοι ήταν ενήμεροι, θα εφάρμοζαν τη συγκεκριμένη υποχρέωση που προβλέπεται από την πολλαπλή συμμόρφωση, για να μην έχουν οικονομικές επιπτώσεις. Όμως από την πολλαπλή συμμόρφωση προβλέπονται τόσα πολλά, που αν τελικά εφαρμοστούν όλα αυστηρά και μάλιστα αναδρομικά, αμφιβάλλουμε αν θα καταφέρει να πληρωθεί στο ακέραιο, έστω κι ένας γεωργός ή κτηνοτρόφος, όχι μόνο στην πατρίδα μας αλλά και σε ολόκληρη την Ε.Ε.»\nΚαι η ανακοίνωση καταλήγει «Με την κακή οικονομική κατάσταση των Ελλήνων κτηνοτρόφων, ο τρόπος εφαρμογής αλλά και οι αναδρομικές ποινές που βεβαίωσε ο ΟΠΕΚΕΠΕ, είναι η χαριστική βολή.\nΕλπίζουμε στην άμεση παρέμβασή σας και είμαστε ανοικτοί να συμβάλουμε κι εμείς στην καλύτερη ενημέρωση των κτηνοτρόφων μαζί με τον ΟΠΕΚΕΠΕ, όποτε μας ζητηθεί.»


Έκρηξη σε υποσταθμό της ΔΕΗ έφερε BLACKOUT σε Πειραιά και Σαλαμίνα-video - PireasNews.Gr\nBLACKOUT σε υποσταθμό της ΔΕΗ έφερε σκότος τον Πειραιά μέχρι τη Σαλαμίνα αλλά και σχεδόν σε ολοκληρη τη Δυτική Αττική. Χωρίς ρεύμα έμειναν ο Πειραιάς και πολλές περιοχές της Αττικής, το βράδυ της Κυριακής για περίπου μια ώρα.\nΣύμφωνα με πληροφορίες, το μπλακ άουτ προκλήθηκε από έκρηξη που προκάλεσε πυρκαγιά σε υποσταθμό της ΔΕΗ στον Ασπρόπυργο.\nΤο ρεύμα κόπηκε σε Πειραιά, Κερατσίνι, Νίκαια, Δραπετσώνα, Σαλαμίνα, Χαϊδάρι, Περιστέρι,\nΑιγάλεω, Νέα Σμύρνη, Άλιμο, Μπραχάμι,, Μέγαρα, Εξάρχεια.\nΣε ορισμένες περιοχές η ηλεκτροδότηση επανήλθε μετά από περίπου μισή ώρα, ωστόσο η\nαποκατάστασή της στις περισσότερες περιοχές φαίνεται ότι θα πάρει ώρα.\nΣύμφωνα με πληροφορίες, η βλάβη στο Κέντρο Υπερυψηλής Τάσης Κουμουνδούρος του ΑΔΜΗΕ στον Ασπρόπυργο είναι η αιτία που προκάλεσε σοβαρά προβλήματα στην ηλεκτροδότηση εκτεταμένων περιοχών στην Αττική και την Πελοπόννησο. Η βλάβη έχει επηρεάσει και περιοχές των νομών Κορινθίας και Αργολίδας.\nΝωρίτερα, αναφέρθηκαν λάμψεις στα δυτικά του Λεκανοπεδίου.\nΕτικέτα: BLACKOUTΑσπρόπυργοςέκρηξηΠειραιάςΠειραιάς ειδήσειςΠειραιάς σήμεραυποσταθμός ΔΕΗ\nΘετικός στον κορονοϊό διαγνώστηκε ο Γιώργος Σαμπάνης – Αναβάλλεται η πρεμιέρα του\n5 Ιανουαρίου, 2022 Δεν επιτρέπεται σχολιασμός στο Τροχαίο με μηχανές στην Πανεπιστημίου – Δείτε εικόνες του news


Ο Κάιπερς το… βιολί του – Enwsi.gr\nΚώστας Τσίλης 20/05/2018 19:03\nΠέτυχε ακόμα δυο γκολ ο 21χρονος φορ και έφτασε τα 22 στο πρωτάθλημα\nΜπορεί ο Ούγκο Κάιπερς να ζει ήδη το όνειρο του, καθώς βρίσκεται μια ανάσα από την πρωταθλήτρια ΑΕΚ. Όμως αυτό δεν τον έκανε να χάσει την προσήλωση του στην… εκτέλεση. Συνέχισε το… βιόλι του ή καλύτερα συνέχισε τις… εκτελέσεις του. Ο Κάιπερς πέτυχε δυο γκολ, το ένα με πέναλτι, στο σημερινό ματς του Εργοτέλη με τον Αιγινιακό. Και έφτασε τα 22 στο φετινό πρωτάθλημα, σε 28 ματς.\n21/05/2018 16:07 at 16:07\nειναι σπουδαιο ταλεντο…θελει δουλεια ομως…τον εχω δει με κλειστη αμυνα και μπερδευοταν…αλλα μολις 21 χρονων και με καλη νοοτροπια\n21/05/2018 18:17 at 18:17\nτου χρόνου θα κενταει παρεα με Λίβα και Γιακού\n21/05/2018 12:21 at 12:21\nΠρωτος σκόρερ του χρόνου στη Super League. Θα κανει παπαδες με Λιβα και Μπακασετίνιο.\n21/05/2018 10:38 at 10:38\nΑν τελικά κλείσει και πάει προετοιμασία, βλέπω να εντυπωσιάζει τον Μανόλο. Φαινεται παιδί που αρπάζει τις ευκαιρίες κα προσαρμόζεται άμεσα. Αυτα όσον αφορά τα «soft skills» . Οσον αφορά τα τεχνικά χαρακτηριστικά του παίκτη δε τον διακρίνει ο χειρισμός της μπάλας, δεν είναι πολύ αποτελεσματικός με τη μπαλα για ώρα στα πόδια του, σίγουρα όμως έχει το τσίμπημα της κόμπρας, βρίσκεται πάντα στο σωστό σημείο και το σημαντικότερο, παίζει πάρα πολύ καλά χωρίς τη μπάλα.\n21/05/2018 01:55 at 01:55\nΒασικά εμένα το στυλ του, μου θυμίζει τον Μπεργκ.\nΓρήγορη σκέψη , γρήγορη εκτέλεση , καλο τελείωμα, έχει εύκολα το γκολ.\nΑς ελπίσουμε να του μοιάσει.\n20/05/2018 21:38 at 21:38\nMην ανεβάζετε βιντεάκια με τις γκολάρες του Κάιπερς…..Ο Eagle αηδιασμένος tasos κινδυνεύειε εγκεφαλικό…..\n21/05/2018 02:24 at 02:24\nΧαχαχαχαχαχαχ, εγραψες μεγαλε !!!!\n20/05/2018 19:53 at 19:53\nΜπλανκο με ντριπλα!! Δειτε εδω: https://www.youtube.com/watch?v=oax3oQE44k8 Κ Λ Ε Ι Σ Τ Ε Τ Ο Ν ΧΘΕΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣΣ\n20/05/2018 19:19 at 19:19\nΚΛΕΙΣΤΕ ΤΟΝ ΑΜΕΣΑ….\n08 Ημέρες 13 ώρες 54 λεπτά 12 δευτερόλεπτα


Μπάμπης Δερμιτζάκης: Fernando Leon de Aranoa, Loving Pablo (Αγαπώντας τον Πάμπλο 2017)\nFernando Leon de Aranoa, Loving Pablo (Αγαπώντας τον Πάμπλο 2017)\nΈχω ξαναγράψει ότι μου αρέσουν οι βιογραφίες, αλλά πρέπει να διευκρινίσω ότι μου αρέσουν οι βιογραφίες ανθρώπων του πνεύματος, της τέχνης και της επιστήμης. Τώρα μια βιογραφική ταινία για τον Πάμπλο Εσκομπάρ δεν είναι μέσα στις προτιμήσεις μου, και ίσως αυτός ήταν ο λόγος που δεν πήγα να τη δω στη δημοσιογραφική προβολή. Αποφάσισα όμως τελικά να τη δω, κυρίως για το φόντο.\nΣυναρπαστική η βιογραφία του, κάτι που δεν το φανταζόμουν. Ούτε φανταζόμουν ότι ήταν τόσο ισχυρός ώστε να κηρύξει τον πόλεμο στην ίδια την κυβέρνηση. Και αν δεν είχε κάνει κάποια λάθη ίσως να βασίλευε ακόμη. Μοιραίο ήταν το τελευταίο του λάθος που του στοίχισε τη ζωή, τόσο αφελές, που ο σκηνοθέτης προσπάθησε «ποιητικά» να το δικαιολογήσει.\nΣίγουρα άνθρωποι σαν τον Αλ Καπόνε και τον Λάκι Λουτσιάνο, και φυσικά τον Εσκομπάρ, διέθεταν εξαιρετικές ικανότητες για να μπορούν να ηγούνται εγκληματικών καρτέλ. Ο Νίτσε θαύμαζε τους εγκληματίες σαν ισχυρές προσωπικότητες. Ίσως και να τούς θεωρούσε προπλάσματα του υπεράνθρωπου, που βρίσκονται «πέραν του καλού και του κακού». Συμμερίζομαι τον θαυμασμό του, αλλά δεν τους χειροκροτώ κιόλας. Και φυσικά δεν βλέπω το σήριαλ, ούτε σκοπεύω να το δω.\nΝομίζω κολλάει εδώ το πλατωνικό (από τον «Μενέξενο») πᾶσά τε ἐπιστήμη χωριζομένη\nδικαιοσύνης καὶ τῆς ἄλλης ἀρετῆς πανουργία, οὐ σοφία φαίνεται».\nΑναρτήθηκε από Babis Dermitzakis στις Monday, July 02, 2018


Επιτυχής η εκτόξευση του δορυφόρου Hellas Sat 4 - Τα οφέλη (Video) | ΤΟ ΠΟΝΤΙΚΙ\nΈκτακτη ανάρτηση από τον Σάκη Αρναούτογλου για τον καιρό\nΕπιτυχής η εκτόξευση του δορυφόρου Hellas Sat 4 - Τα οφέλη (Video)\nΗ εκτόξευση του δορυφόρου μεταδόθηκε απ΄ ευθείας από την ΕΡΤ.\nΛίγα λόγια για τον δορυφόρο\nΟ δορυφόρος Hellas Sat 4 θα προσφέρει καινοτόμες δορυφορικές υπηρεσίες, διευρύνοντας τις δυνατότητες της εταιρίας Hellas Sat στην Ευρώπη, Μέση Ανατολή και Νότια Αφρική.\nΠρόκειται για έναν εκσυγχρονισμένο, βελτιστοποιημένο με νέες τεχνολογικές λύσεις δορυφόρο, που βασίζεται μεν στη σειρά των δορυφόρων τύπου LM 2100 με την πετυχημένη παρουσία στην συγκεκριμένη αγορά, διαθέτει όμως «μια εκσυγχρονισμένη τεχνολογική μορφή αφού χρησιμοποιεί δομές που βασίζονται στα ηλιακά ιστία μεταξύ άλλων καινοτόμων συστημάτων» όπως εξήγησε στο ΑΠΕ-ΜΠΕ ο Κεντέας Καραντώνης, Hellas Sat 4 Program Manager, επικεφαλής της ομάδας που βρίσκεται πίσω από τον σχεδιασμό, την κατασκευή και την εκτόξευση του δορυφόρου.\nΤεχνολογικές λύσεις που έχουν επιλεγεί από το 2014 θα προσφέρουν τη δυνατότητα στον Hellas Sat 4 να μπορεί να παραμείνει για μεγαλύτερο διάστημα σε τροχιά.\n«Πρόκειται για έναν δορυφόρο που θα είναι χημικός μέχρι να τοποθετηθεί σε τροχιά και μετά θα βασίζεται σε ηλεκτρική πρόωση. Αυτές οι νέες εξελιγμένες τεχνολογίες είναι που θα επιτρέψουν στο δορυφόρο περισσότερα στο διάστημα» επισήμανε ο διευθύνων σύμβουλος της Hellas Sat και «για τον λόγο αυτό το σκάφος που θα εκτοξευτεί έχει κωδικό LM2100ΤR» πρόσθεσε ο κ. Καραντώνης.\n«Το ελληνικό δημόσιο με αυτή την εκτόξευση θα ασκήσει πλήρως τα δικαιώματα του, στις 39 μοίρες ανατολικά, που είναι η τροχιακή θέση της Ελλάδας. Σε σχέση με την προηγούμενη δεκαετία έχουμε σχεδόν τετραπλασιάσει τα δικαιώματα μας και τις δυνατότητες που μας δίνει το διάστημα. Ενώ την προηγούμενη δεκαετία είχαμε μόνο έναν αναμεταδότη, σήμερα έχουμε εφτά στη διάθεση μας» δήλωσε ο γενικός γραμματέας Τηλεπικοινωνιών και Ταχυδρομείων Βασίλης Μαγκλάρας στον ραδιοφωνικό σταθμό του ΑΠΕ – ΜΠΕ.\nΠαράλληλα, ο νέος δορυφόρος θα δίνει τη δυνατότητα παροχής ίντερνετ και τηλεφωνίας μέσω του οργανισμού Inmarsat στα αεροπλάνα που πετούν πάνω από την Ευρωπαϊκή Ένωση. Σημειώνεται ότι πλέον η Hellas Sat – η οποία μετά την πώλησή της από τον ΟΤΕ το 2013, ανήκει στην ArabSat, κύριο πάροχο δορυφορικών υπηρεσιών στη Μέση Ανατολή και Αφρική – διευρύνει σημαντικά τη δραστηριότητά της.\nΑυτά πρέπει να ξέρετε για τον HELLAS SAT 4:\n- Εχει 34 αναμεταδότες και κάλυψη στην Ευρώπη, Μεση Ανατολή και Αφρική.


Παναθηναϊκός – Εφές: Ο ρόλος του Μακ και οι επιστροφές | NiceMagazine.Gr\nΑρχική Αθλητισμός Παναθηναϊκός – Εφές: Ο ρόλος του Μακ και οι επιστροφές\nΟ Γιώργος Βόβορας μίλησε για την αυριανή (13/11) αναμέτρηση του Παναθηναϊκού με την Εφές Αναντολού στο ΟΑΚΑ, για την 8η αγωνιστική της Euroleague.\nΟ Έλληνας τεχνικός ενημέρωσε ότι οι Μπέντιλ κι Όγκαστ επιστρέφουν στη δράση, μετά την περιπέτεια που είχαν με την υγεία τους, ενώ ξεκαθάρισε ότι η συμμετοχή του Νέντοβιτς θα κριθεί την τελευταία στιγμή.\nΠαράλληλα, αναφέρθηκε στον ρόλο του Σέλβιν Μακ, ο οποίος θα κάνει το ντεμπούτο του με την πράσινη φανέλα κόντρα στην Εφές.\nΑναλυτικά οι δηλώσεις του για την αναμέτρηση με την Ανατολού Εφές:\nΓια τους παίκτες που έχει διαθέσιμους: «Και ο Μπέντιλ και ο Όγκαστ επανέρχονται. Δεν είναι στην κατάσταση που θέλουμε. Ο Ζακ ακόμα δεν έχει κάνει προπόνηση και μέσα σε όλα έχουμε θέμα και με τον Νέντοβιτς. Η παρουσία του θα κριθεί την τελευταία στιγμή. Έχει ένα τράβηγμα, υπάρχει ο φόβος της υποτροπής αλλά δεν θα ρισκάρουμε το παραμικρό. Όλα αυτά δεν είναι δικαιολογίες. Είναι δεδομένα. Ξέρουμε ότι είναι ιδιαίτερη η σεζόν και θα πρέπει να είμαστε έτοιμοι για όλα τα ενδεχόμενα».\nΓια την Εφές: «Πέρσι ήταν η καλύτερη ομάδα. Έχει τον ίδιο κορμό, έχει εξαιρετική χημεία και σε κάθε πεντάδα της έχει 3 παίκτες που παίζουν εξαιρετικά το πικ εντ ρολ. Άρα αυτό που θα κάνει την διαφορά είναι η άμυνά μας πάνω σε αυτό το κομμάτι. Έχουμε μάθει και από το πάθημά μας με την ΤΣΣΚΑ. Εκεί νομίζω κατάλαβαν όλοι ότι αν δεν έχουμε σωστή αμυντική προσήλωση και δεν μειώσουμε τα αμυντικά μας λάθη δεν μπορούμε να κερδίσουμε κανέναν. Πρέπει να είμαστε σωστοί αμυντικά. Αν είμαστε σωστοί δεν θα βρεθούμε να κυνηγάμε διαφορές 15 πόντων. Επιθετικά μπορεί να κάνουμε λάθη. Αμυντικά όμως δεν επιτρέπεται. Το ματς με την Φενέρ είναι το καλύτερο παράδειγμα».\nΓια την παρουσία του Σέλβιν Μακ: «Ο Μακ είναι ένα παιδί που έχει προπονηθεί μόνος του. Αλλά είναι διαφορετική η δική μας προπόνηση. Έχει προσωπικότητα έχει διάβασμα και έχει πρώτα στο μυαλό του να δημιουργήσει. Είναι αυτό που μας χρειάζεται. Θέλει χρόνο προσαρμογής. Θα είναι έτοιμος και θα παίξει αύριο. Από την πρώτη κουβέντα που κάναμε του το ξεκαθαρίσαμε. Έχουμε ρόλους, έχουμε χημεία και θέλουμε έναν παίκτη να «δέσει» το σύνολο. Όχι να δημιουργήσει θέμα στους ρόλους. Η ομάδα έτσι θα προχωρήσει, έτσι θα προοδεύσει. Στο πρόσωπο του θα βρούμε τον παίκτη που θα κάνει και στις δύο πλευρές καλύτερη την ομάδα».\nTo άρθρο Παναθηναϊκός – Εφές: Ο ρόλος του Μακ και οι επιστροφές δημοσιεύτηκε στο NewsIT .\nΠροηγούμενο άρθροΖέρβας : Κάθε οικογένεια της Θεσσαλονίκης έχει και από ένα κρούσμα


Χατζηθεοδοσίου: Επιδότηση της εργασίας αντί για επιδότηση των ανέργων | Capital\nΤετάρτη, 10-Ιουν-2020 21:47\nΧατζηθεοδοσίου: Επιδότηση της εργασίας αντί για επιδότηση των ανέργων\n"Για μία ακόμα φορά η ελληνική οικονομία βρίσκεται σε ένα κομβικό σταυροδρόμι. Μετά το τσουνάμι της δεκαετούς κρίσης, απειλείται από τις αρνητικές συνέπειες που αφήνει πίσω του ο κορονοϊός. Όταν όλες οι διεθνείς εκτιμήσεις κάνουν λόγο για μία πρωτοφανή ύφεση - που στη χώρα μας μπορεί να φτάσει σε διψήφιο νούμερο - καταλαβαίνουμε ότι το άμεσο μέλλον θα είναι δύσκολο. Και προβλέπεται δυσκολότερο αν δεν φροντίσουμε έγκαιρα να λάβουμε τα κατάλληλα μέτρα στήριξης των επιχειρήσεων και της απασχόλησης. Γιατί θα πρέπει να γίνει ξεκάθαρο, ότι όταν μιλάμε για μικρομεσαία επιχειρηματικότητα, βάζουμε στην εξίσωση και τους εργαζόμενους. Οι θέσεις εργασίας υπάρχουν επειδή λειτουργούν ακόμα επιχειρήσεις. Αν ο ρυθμός αύξησης των λουκέτων κυμανθεί σε υψηλό επίπεδο, τότε θα προκύψει σοβαρότατο κοινωνικό πρόβλημα εξαιτίας της απογείωσης της ανεργίας.\nΆρα, εδώ και τώρα οφείλουμε να εκπονήσουμε ένα συνεκτικό σχέδιο, που θα μας δώσει το δικαίωμα στην ελπίδα. Κυρίως στο πώς θα "θωρακίσουμε" τις επιχειρήσεις μας απέναντι στη νέα απειλή. Η κυβέρνηση δεν πρέπει να αφήσει να χαθεί άλλος χρόνος. Οι συνθήκες επιβάλουν ταχύτατες κινήσεις και τολμηρές αποφάσεις.\nΜία τέτοια, σύμφωνα με όσα βλέπουμε να συμβαίνουν στην αγορά, είναι η επιδότηση της εργασίας. Μέχρι τώρα είναι γνωστό ότι δινόταν προτεραιότητα στην επιδότηση των ανέργων. Έχοντας αποδείξει πολλές φορές τις κοινωνικές μας ευαισθησίες, δεν είμαστε κατά της στήριξης των πιο αδύναμων. Το αντίθετο. Μπροστά όμως στα νέα δεδομένα, η εκτίμηση του Ε.Ε.Α. είναι ότι πρώτιστο μέλημα όλων μας πρέπει να είναι η διατήρηση όσων περισσότερων θέσεων απασχόλησης είναι εφικτό. Και αυτό είναι κάτι που μπορεί να γίνει μόνο μέσω της επιδότησης της εργασίας. Πώς θα μπορέσει ένας επιχειρηματίας να διατηρήσει τον ίδιο αριθμό υπαλλήλων με την προ κορονοϊού εποχή; Είναι αδύνατο, όταν σήμερα η πτώση του τζίρου κινείται στο 50%. Αν όμως αυτός ο επιχειρηματίας - που μπορεί να δραστηριοποιείται στο εμπόριο ή στην εστίαση - στηριχθεί από την κυβέρνηση μέσω της μείωσης του κόστους εργασίας έως το τέλος του έτους, τότε δεν έχει λόγο να προχωρήσει σε απολύσεις. Πρόκειται για ένα μέτρο που μπορεί να αποδειχθεί σωτήριο για επιχειρήσεις, επαγγελματίες, εργαζόμενους, συνολικά για την κοινωνία μας.


Το ημερολόγιο της Γιώτας: Απριλίου 2016\nΠαιδιά με αναπηρία, ορατά σε όλα τα σχολεία: Παγκόσμια Εβδομάδα Δράσης για την Εκπαίδευση- Actionaid 2016\nΚάθε χρόνο την Άνοιξη πάνω από 100 χώρες ανά τον κόσμο συνεργάζονται και πραγματοποιούν δράσεις και εκδηλώσεις των μαθητών με σκοπό να υπενθυμίσουν στους ηγέτες του κόσμου τις δεσμεύσεις τους πάνω στην εκπαίδευση. Συγχρόνως προωθούν το μήνυμα για την κατοχύρωση του δικαιώματος πρόσβασης στην εκπαίδευση για όλους.\nΤο φετινό θέμα αφορά στον 4ο στόχο βιώσιμης ανάπτυξης που σχετίζεται με τη διασφάλιση ποιοτικής και χωρίς αποκλεισμούς εκπαίδευσης για όλους και προώθηση της δια βίου μάθησης. Το σύνθημα είναι : Ένα σχολείο Ανοιχτό σε Όλους και προσπαθεί να δείξει έμπρακτα την αλληλεγγύη σε όσα παιδιά στερούνται το δικαίωμα της μόρφωσης εξαιτίας κάποιας τους αναπηρίας ή λόγω δυσκολιών πρόσβασης στα εκπαιδευτικά ιδρύματα. Η εκστρατεία ωστόσο αυτή έχει ένα ευρύτερο νόημα: Προωθεί και τονίζει τη σημασία και την αποδοχή της διαφορετικότητας.\nΤα παιδιά του απογευματινού Νηπιαγωγείου της Αγίας Ειρήνης είδαν οπτικό υλικό από φωτογραφίες και από το ίντερνετ, παρατήρησαν τη διαφορετικότητα, συζήτησαν, αντιπαρέθεσαν τις απόψεις τους, κατέθεσαν τις εμπειρίες τους, έπαιξαν παιχνίδια αφής και ακοής , προσπάθησαν να περιγράψουν λέξεις και εκφράσεις με παντομίμα, δοκίμασαν να κινηθούν πάνω στο καρεκλάκι τους, έγραψαν με το άλλο χέρι από αυτό που χρησιμοποιούν συνήθως και στο τέλος κατέθεσαν σκέψεις, εντυπώσεις και συναισθήματα!\nΌλοι μαζί αναρωτηθήκαμε πως θα ήταν αν είχαμε στην τάξη ένα παιδί με αναπηρία. Πώς θα ήταν η ζωή του; Πώς η δική μας; Θα περνούσε καλά; Ποιες δυσκολίες θα αντιμετώπιζε;Εμείς θα το θέλαμε; Θα το βοηθούσαμε;\nΕίναι συγκινητική η ευκολία με την οποία βρίσκουν λύσεις τα παιδιά προκειμένου ένα παιδί να μπορέσει να υπάρξει και να λειτουργήσει μέσα στην ομάδα. Για τους μαθητές μου φέτος κανένα εμπόδιο δεν είναι ικανό να στερήσει από οποιοδήποτε παιδί την παρουσία του στη δική μας τάξη. Η διαφορετικότητα δεν έχει σημασία. Το σχολείο πρέπει να είναι ανοιχτό και προσβάσιμο για όλους.\nΠαρακάτω ακολουθούν οι εργασίες των παιδιών:\n* Σε πρώτη φάση τα παιδιά ζωγράφισαν πως οραματίστηκαν τα φιλόξενα για όλα τα παιδιά σχολεία.\nΜαθητές εν ώρα εργασίας\n* Σε δεύτερη φάση ζωγραφίσαμε και κόψαμε παιδά με διάφορες αναπηρίες και κάναμε ένα όμορφο κολαζ .\nΣύνθημά μας: " Όλα τα παιδιά πρέπει να πηγαίνουν στο σχολείο!"\n* Στην τρίτη και τελευταία φάση ετοιμάσαμε τη δική μας συμμετοχή για την παγκόσμια εβδομάδα δράσης:\nΕΝΑ ΣΧΟΛΕΙΟ ΑΝΟΙΧΤΟ ΣΕ ΟΛΟΥΣ.\nΜε την ελπίδα και την προσδοκία η φωνή μας να φτάσει στα αυτιά των πολιτικών ηγετών του κόσμου..\nΧρειαζόμαστε σχολεία με μεγάλες πόρτες για να χωράνε τα αμαξίδια, ράμπες για να είναι όλοι οι χώροι προσβάσιμοι, τουαλέτες που να μπορούν να χρησιμοποιούν όλα τα παιδιά, βιβλία για όλους, δασκάλους για όλους , γήπεδα και γυμναστές που να βοηθούν όλα τα παιδιά, δραστηριότητες για όλα τα παιδιά, μεγάλα θρανία για να χωράνε όλα τα παιδιά, όμορφες αυλές με λουλούδια. ( καταγραφή όσων είπαν τα παιδιά κατά τη διάρκεια συζήτησης της τελικής μορφής του έργου τους)\nΤα παιδιά αντιλαμβάνονται τη διαφορετικότητα και τη δέχονται με σεβασμό και αγάπη. Αντιλαμβάνονται όμως και την αδικία για αυτό όλοι μαζί ενώνουμε τις φωνές μας και φωνάζουμε " ΟΛΟΙ ΟΙ ΦΙΛΟΙ ΜΑΣ ΠΡΕΠΕΙ ΝΑ ΠΗΓΑΙΝΟΥΝ ΣΤΟ ΣΧΟΛΕΙΟ"!!\nΑναρτήθηκε από giwta στις 9:16 μ.μ. 3 σχόλια:\nΣυμμετέχω στην κοινή αντίδραση των Νηπιαγωγών ενάντια σε όλα όσα σχεδιάζονται για το Δημόσιο Νηπιαγωγείο. Δεν πρέπει να τους περάσει!!!!!!!!!!\nΣτο δημόσιο νηπιαγωγείο ΚΑΝΕΝΑΣ μαθητής και ΚΑΝΕΝΑΣ εκπαιδευτικός ΔΕΝ ΠΕΡΙΣΣΕΥΕΙ!!!!!!!!!!\nΑναρτήθηκε από giwta στις 12:14 μ.μ. Δεν υπάρχουν σχόλια:\nΣχεδιάγραμμα εβδομάδας 18-22/04/2016\nΕπιτέλους, μία εβδομάδα πριν τη Μεγάλη εβδομάδα και το spring break αναρτώ το σχεδιάγραμμα της εβδομάδας που θα ξεκινήσει έγκαιρα....στην ώρα μου!!!! Χρωστάω αναρτήσεις, τις οποίες θα κάνω από ότι φαίνεται μαζεμένες την εβδομάδα που θα ξεκουραστούμε λίγο !!\nΑναρτήθηκε από giwta στις 7:30 μ.μ. Δεν υπάρχουν σχόλια:\nΟ παιχνιδιάρης Απρίλης που αρέσκεται στα ψεματάκια και στις πλάκες έφτασε! Μπορεί οι θερμοκρασίες στη Νέα Υόρκη να είναι ακόμα χαμηλές, όμως είναι ζήτημα χρόνου πια να υποδεχτούμε και εμείς εδώ με δόξα και τιμή την Άνοιξη, που πραγματικά σε αυτή την πλευρά του Ατλαντικού είναι άκρως μαγευτική.\nΚαι αφού κάναμε με τα παιδιά τις αθώες μας πλακίτσες και είπαμε και τα μικροψεματάκια μας- φέτος μου τη φέρανε για τα καλά οφείλω να ομολογήσω- βγήκαμε στην αυλή για να αφήσουμε τα βραχιολάκια-μαρτάκια μας στα κλαδιά των δέντρων της αυλής μας, προκειμένου να τα πάρουν τα πουλάκια και να φτιάξουν τις φωλιές τους.\nΈνα από τα πιο γνωστά παραμύθια που συνηθίζεται να διαβάζεται κάθε Πρωταπριλιά στα σχολεία είναι ο Πινόκιο. Τα παιδιά πάντα γελάνε, προβληματίζονται, θυμώνουν με τα παθήματα του ξύλινου ήρωα και πάντα καταλήγουν σε σοφά συμπεράσματα σχετικά με την αλήθεια και τα ψέματα!\nΦέτος συζητήσαμε με τα παιδιά ποια είναι τα ψέματα που μπορούμε να πούμε και ποια όχι. Κρατάμε μυστικά από τη μαμά και το μπαμπά; Τι μπορεί να συμβεί αν κρατάμε μυστικά; Τι μπορεί να συμβεί αν κάποιος λέει συχνά ψέματα; Και αν αποκαλυφθεί η αλήθεια; Πώς νιώθει ο "ψεύτης" και πώς οι υπόλοιποι; Πώς θα τον αντιμετωπίσουν; Θα μπορούν να τον εμπιστευτούν ξανά; Θα μας άρεσε να έχουμε ανάμεσά μας έναν άνθρωπο ψεύτη; Είναι όλα τα ψέματα το ίδιο σημαντικά; Υπάρχουν ψεματάκια που φαίνονται πως είναι ψέματα και όμως τα λέμε απλά για πλάκα. Αυτά τα ψέματα δεν ενοχλούν κανέναν, δεν βλάπτουν κανέναν και δε δημιουργούν προβλήματα σε κανέναν. Αυτά μπορούμε και να λέμε κάποτε κάποτε για να γελάσουμε μεταξύ μας.\nΣτο τέλος καταλήξαμε σε 2 ρητά του ελληνικού λαού σχετικά με την αλήθεια και το ψέμα, τα οποία μπόρεσαν τα παιδιά να κατανοήσουν από μόνα τους χωρίς περιττές εξηγήσεις.\n* " Το ψέμα έχει κοντά ποδάρια"\n* " Η αλήθεια πάντα λάμπει"\nΜε τη βοήθεια του Πινόκιο είπαμε και μεις μικρά αθώα και αστεία ψεματάκια και κάναμε τη μύτη του Πινόκιο άλλοτε να μεγαλώνει και άλλοτε να μικραίνει.\n" Ο μπαμπάς μου δεν έχει γεννηθεί ακόμα"\n"Δε θα πάω αύριο στο ελληνικό σχολείο"\nΤο χειμώνα μου αρέσει να πηγαίνω στη θάλασσα"\n" Τη δασκάλα μου τη λένε κύριο Γιάννη"\n"Αγαπώ τη δασκάλα μου"\n"Στην τσάντα μου έχω βιβλία"\n"Αγαπώ τη μαμά μου"\n"Είμαι στο ελληνικό σχολείο"\n"Έξω κάνει κρύο"\n"Έξω σήμερα κάνει πολύ ζέστη"\n"Όταν βρέχει κρατώ ομπρέλα"\nΈπειτα κατηγοριοποιήσαμε τις αλήθεις και τα ψέματα, γελάσαμε με τις ανεξάντλητες προτάσεις των παιδιών, διακρίναμε και μετρήσαμε πόσα είναι τα ψέματα και πόσες οι αλήθεις. Ποια είναι περισσότερα;\nΣτο τέλος φτιάξαμε τις δικές μας κούκλες Πινόκιο..\nΑναρτήθηκε από giwta στις 8:45 μ.μ. Δεν υπάρχουν σχόλια:\n25η Μαρτίου 2016....Χειροτεχνίες και σχολική γιορτή!!!!!!\nΟι εθνικές επέτειοι στην ομογένεια είναι πάντα εκδηλώσεις γεμάτες συγκίνηση. Παιδιά και εκπαιδευτικοί κάνουν μεγάλη προσπάθεια μέσα από ποιήματα, τραγούδια, ιστορίες, παραμύθια, προβολές και χειροτεχνίες να αποδώσουν τόσο την ιστορία όσο και το συναίσθημα αυτών των γιορτών.\nΣτο ελληνικό σχολείο της Αγίας Ειρήνης επί έναν ολόκληρο μήνα προετοιμάζαμε τη γιορτή που θα παρουσιάζαμε στους γονείς και στους προσκεκλημένους μας. Στο Νηπιαγωγείο, ανάμεσα στις πρόβες, καταφέραμε να γνωρίσουμε την ιστορία της 25ης Μαρτίου 1821. Ήρθαμε σε επαφή, μέσα από φωτογραφίες, κείμενα και βιντεάκια, με τις εμβληματικές φυσιογνωμίες της Ελληνικής Επανάστασης, μελετήσαμε τις εθνικές ενδυμασίες των ηρώων ανά περιοχή εστιάζοντας στις στολές του τσολιά και της Αμαλίας. Γνωρίσαμε τα μέλη της Φιλικής Εταιρείας, κάναμε ειδική μνεία στο κρυφό σχολειό και φυσικά αναφερθήκαμε στη διπλή γιορτή της ημέρας: στον Ευαγγελισμό της Θεοτόκου.\nΜε τα παιδιά κάναμε διάφορες κατασκευές και χειροτεχνίες , καθώς μέσα από αυτές είναι ευκολότερο να μάθουν και να συγκρατήσουν δύσκολες για αυτά ιστορικές πληροφορίες.\nΦτιάξαμε τσαρούχια, σημαιάκια με φεσάκια ( Ευχαριστούμε Μαρίνα για την όμορφη ιδέα), σπαθιά, τσολιάδες και Αμαλίες και όμορφα λευκά κρινάκια!\nΛόγω του ότι στη γιορτή τα παιδιά είχαν ένα θεατρικό δρώμενο για το Κρυφό Σχολείο, όπως ήταν αναμενόμενο ασχοληθήκαμε ιδιαιτέρως με αυτό. Τα παιδιά χωρίστηκαν σε δύο ομάδες και έκαναν αντίστοιχες κατασκευές.\n* Ομάδα 1\n* Ομάδα 2\nΕυχαριστώ θερμά τις 2 συναδέλφους από τις οποίες πήρα τις ιδέες τους...kidsactivities.gr και kinderella.gr.\nΔε θα μπορούσαμε να μην ασχοληθούμε και με τη μεγάλη θρησκευτική γιορτή της ημέρας αυτής.Είπαμε την ιστορία του Ευαγγελισμού, όπου ο Αρχάγγελος Γαβριήλ μετέφερε τα χαρμόσυνα νέα στην Παναγία, ότι θα γεννήσει τον Υιό του Θεού. Κάναμε ανάλυση της λέξης Ευαγγελισμός και εξηγήσαμε τι σημαίνει το όνομα Ευαγγελία και Ευάγγελος που γιορτάζουν στις 25 του Μάρτη. Σαν σχολείο της Εκκλησίας που είμαστε ακούσαμε τον Εκκλησιαστικό Υμνο προς τιμήν της Παναγίας και ζωγραφίσαμε με την τεχνική του βιτρώ μια όμορφη εικόνα του Ευαγγελισμού, την οποία πήρα από το blog της φίλης μου της Αριάδνης . Ευχαριστούμε Αριούλα :-) !!\nΗ γιορτή μας πραγματοποιήθηκε με κάθε επισημότητα την Κυριακή 27 Μαρτίου. Η αίθουσα εκδηλώσεων της Αγίας Ειρήνης γέμισε με κόσμο που ήρθε να παρακολουθήσει τη σχολική μας γιορτή . Τα παιδιά έδωσαν τον καλύτερό τους εαυτό και φυσικά καταχειροκροτήθηκαν. Την παράσταση όπως κάθε χρόνο "έκλεψαν" τα παιδάκια του Νηπιαγωγείου, τα οποία απέσπασαν το πιο θερμό χειροκρότημα του κοινού για την άψογη παρουσίασή τους και τα υπέροχα ελληνικά τους.\nΤα παιδιά του Νηπιαγωγείου με τις παραδοσιακές τους στολές\nΤσολιάδες και κρητικόπουλα\nΘεατρικό δρώμενο " Το κρυφό σχολείο"\nΟ τοπικός τύπος της Νέας Υόρκης, ο Εθνικός Κήρυκας, έγραψε για εμάς!\nΑνανεώνουμε το ραντεβού μας στη μεγάλη παρέλαση στην 5η Λεωφόρο αυτή την Κυριακή να φωνάξουμε δυνατά και να ακουστούμε από άκρη σε άκρη στον κόσμο όλο "ΖΗΤΩ Η ΕΛΛΑΔΑ ΜΑΣ!!!!!!"\nΑναρτήθηκε από giwta στις 7:27 μ.μ. Δεν υπάρχουν σχόλια:\nΠαιδιά με αναπηρία, ορατά σε όλα τα σχολεία: Παγκό...\n25η Μαρτίου 2016....Χειροτεχνίες και σχολική γιορτ...


Ο Ολυμπιακός «σκόρπισε» την ΑΕΚ με 1-5 | Ο Ολυμπιακός «σκόρπισε» την ΑΕΚ με 1-5Newskamatero | Ειδήσεις και τελευταία νέα\nΟ Ολυμπιακός «σκόρπισε» την ΑΕΚ με 1-5\nΟ Ολυμπιακός μετέτρεψε σε παράσταση για ένα ρόλο το ντέρμπι με την ΑΕΚ και τη διέσυρε με 5-1.\nΟ εφιάλτης που βιώνει η ΑΕΚ στο πρώτο ημίχρονο του ντέρμπι με τον Ολυμπιακό, όπου βρίσκεται πίσω στο σκορ με 0-4, προκάλεσε την οργή των οπαδών της. Περίπου 50 φίλοι της ομάδας που είχαν εξασφαλίσει θέση στα επίσημα του ΟΑΚΑ καταφέρθηκαν εναντίον όποιου στελέχους της ΠΑΕ βρισκόταν εκεί, ενώ την ώρα της αποχώρησης για τα αποδυτήρια οι αποδοκιμασίες κατά του Μανόλο Χιμένεθ και των παικτών ήταν πάρα πολύ έντονες. Όσο για τον διοικητικό ηγέτη της ΠΑΕ, Δημήτρη Μελισσανίδη, έφυγε από το ΟΑΚΑ με το τέλος του ημιχρόνου, δείχνοντας με τον τρόπο αυτό τη δυσφορία του για τον πρωτοφανή διασυρμό.\nΟ Ολυμπιακός του Μαρτίνς χρειάζεται ακόμα έξι βαθμούς για να πανηγυρίσουν και μαθηματικά το πρωτάθλημα, ενώ η ομάδα του Μανόλο Χιμένεθ κατρακύλησε την πέμπτη θέση της κατάταξης. Τα γκολ των νικητών σε αυτό το ματς της 2ης αγωνιστικής των play off πέτυχαν οι Καμαρά (17΄), Μασούρας (23΄,45΄), Ελ Αραμπί (35΄) και Φορτούνης (74΄). Μείωσε ο Καρίμ Ανσαριφάρντ στο 88΄.\nΣτο 17΄ ξεκίνησε ο χορός των ατομικών λαθών (Σβάρνας) με τον Καμαρά να σουτάρει από μακριά, τη μπάλα να εξωστρακίζεται στο κεφάλι του Χνιντ για να ανοίγει το σκορ. Δύο λεπτά αργότερα ο Μάνταλος πλάσαρε και ενώ η μπάλα κατευθυνόταν στα δίχτυα, πρόλαβε να την αγγίζει ο Τάνκοβιτς που ήταν σε θέση οφσάιντ με αποτέλεσμα το γκολ να ακυρωθεί! Στο 23΄ ο Μασούρας έφυγε στην πλάτη των Χνιντ, Νταντσένκο που δεν έπαιξαν σωστά το οφσάιντ και σούταρε δυνατά στην κλειστή γωνία του Αθανασιάδη για το 0-2. Στο 35΄ ο Λόπες λες και έπαιζε ματς σχολικού πρωταθλήματος, γύρισε τη μπάλα με κεφαλιά προς τον τερματοφύλακά του, αλλά ουσιαστικά έβγαλε… ασίστ στον Ελ Αραμπί και… 0-3. Ο εφιάλτης χωρίς τέλος συνεχίστηκε όταν στο 45΄ ο Μασούρας βγήκε ξανά στην πλάτη των Χνιντ, Νταντσένκο και πλάσαρε τον Αθανασιάδη για το δεύτερο προσωπικό του γκολ.\nΣτα 45 λεπτά που απέμεναν δεν έγινε απολύτως τίποτα αξιοσημείωτο, πέραν της επιστροφής του Κώστα Γαλανόπουλου στην αγωνιστική δράση μετά από απουσία ακριβώς δυο μηνών. Ο Ολυμπιακός στο 74΄ με τον Κώστα Φορτούνη έγραψε το 0-5. Είχε προηγηθεί «τρελή» κούρσα του Χοσέ Χολέμπας (ετών 36,5) που πέρασε στο σπριντ τον κατά δέκα χρόνια νεότερό του Νταντσένκο και πέρασε ασίστ στον «Φορτού» με φοβερό τακουνάκι. Στο 88΄ ο Ανσαριφάρντ μείωσε στο τελικό 5-1 με κοντινό πλασέ μετά από πάσσα του Ολιβέιρα.\nΤο δεύτερο ημίχρονο ήταν σα να μην έγινε ποτέ. ‘Αλλωστε είχε ήδη φανεί ότι πολύ μεγαλύτερο ενδιαφέρον θα είχε το «τρίτο» ημίχρονο με τις εξελίξεις που είναι σίγουρο ότι θα δρομολογηθούν στο στρατόπεδο της ΑΕΚ…\nΔιαιτητής: Γιοβάνοβιτς (Σερβία)\nΚίτρινες: Ολιβέιρα – Μπρούμα\nΑΕΚ (Μανόλο Χιμένεθ): Αθανασιάδης, Νταντσένκο, Χνιντ (64΄ Νεντελτσεάρου), Σβάρνας, Λόπες, Σιμάνσκι, Κρίστιτσιτς, Μάνταλος (64΄ Μάνταλος), Τάνκοβιτς (46΄ Αλμπάνης), Γκαρσία (79΄ Μαχαίρας), Ολιβέιρα (46΄ Ανσαριφάρντ)\nΟΛΥΜΠΙΑΚΟΣ (Πέδρο Μαρντίνς): Σα, Σεμέδο, Μπα, Παπασταθόπουλος, Ανδρούτσος, Χολέμπας (75΄ Ντράγκερ), Εμβιλά, Καμαρά (63΄ Μπουχαλάκης), Μπρούμα (57΄ Φορτούνης), Μασούρας (75΄ Ραντζέλοβιτς), Ελ Αραμπί (64΄ Χασάν)\nPrevious Ολυμπιακός: Έκπληξη με Μπελχαντά – Εξετάζεται ο Μαροκινός\nNext ΑΕΚ: Ο διασυρμός φέρνει σκληρές αποφάσεις – Στην «έξοδο» ο Χιμένεθ\nΠρωταθλητής ο Ολυμπιακός για 46η φορά Επικράτησε με 3-1 στο ντέρμπι με τον Παναθηναϊκό\nΟλυμπιακός – Παναθηναϊκός: Η φιέστα τίτλου και η εξασφάλιση της Ευρώπης\nΕπίσημα με κόσμο στις εξέδρες το Euro 2021 τουλάχιστον σε 8 πόλεις


CRISTINA LAS PALMAS ΛΑΣ ΠΆΛΜΑΣ ΝΤΕ ΓΚΡΑΝ ΚΑΝΆΡΙΑ - Λας Πάλμας ντε Γκραν Κανάρια, Ισπανία\nΤο Cristina Las Palmas είναι σύγχρονο ξενοδοχείο 5 αστέρων, το οποίο προσφέρει υπέροχη θέα σε μέρη όπως Ατλαντικός Ωκεανός. Το ξενοδοχείο με σύγχρονο στιλ κατασκευάστηκε το 1970 και ανακαινίστηκε το 2010.\nΤο ξενοδοχείο είναι σε εξαιρετική τοποθεσία στη μέση εμπορικής περιοχής καθώς και νυχτερινό κέντρο, σάουνα και πισίνα στην ταράτσα μέσα. Οι επισκέπτες μπορούν να βρουν το κέντρο της πόλης Λας Πάλμας ντε Γκραν Κανάρια σε απόσταση μόλις 30-λεπτά με τα πόδια από το κατάλυμα.\nΥπάρχουν μπουτίκ, εμπορικά κέντρα και μαγαζιά σε κοντινή απόσταση.\nΌλα τα 312 ευάερα δωμάτια προσφέρουν τηλεόραση με πολλά κανάλια, internet υψηλής ταχύτητας, ντουλάπα, θυρίδα ασφαλείας για λάπτοπ και καναπέ, καθώς και ιδιωτικά μπάνια με σεσουάρ, ντους και δωρεάν προϊόντα περιποίησης. Οι επισκέπτες μπορούν να χρησιμοποιούν πλυντήριο πιάτων και μικρό ψυγείο που έχει το κάθε δωμάτιο.\nΤο ξενοδοχείο προσφέρει νόστιμο πρωινό με ποικίλο μπουφέ που σερβίρεται στο μπαρ. Το εστιατόριο μπροστα στην παραλία παρέχει ειδικά φαγητά. Οι επισκέπτες μπορούν να χαλαρώσουν στο καφέ-μπαρ που διαθέτει βεράντα και πιάνο και προσφέρει αναζωογονητικά ποτά καθώς και τάπας και σνακ.\nΟι επισκέπτες μπορούν να φτάσουν στο Cristina Las Palmas Ξενοδοχείο οδικώς από το αεροδρόμιο Gran Canaria σε 25 λεπτά.\nΤο ξενοδοχείο παρέχει γκαράζ, αποθήκευση αποσκευών και ανελκυστήρα καθώς και εκθεσιακό χώρο, επιχειρηματικό κέντρο και υπηρεσία ενοικίασης υπολογιστή για τις ανάγκες των πελατών.\nΤο ξενοδοχείο προσφέρει διάφορες ανέσεις όπως σπα, health club και σολάριουμ καθώς και μασάζ ρεφλεξολογίας, ατμόλουτρα και τουρκικά λουτρά. Το ξενοδοχείο προσφέρει κέντρο φίτνες και γυμναστήριο.


Ναύπακτος: Απόπειρα αυτοκτονίας 32χρονου με μαχαίρι – Νοσηλεύεται σε κρίσιμη κατάσταση – 24NEWS.gr\nΝαύπακτος: Απόπειρα αυτοκτονίας 32χρονου με μαχαίρι – Νοσηλεύεται σε κρίσιμη κατάσταση\n32χρονος αποπειράθηκε σήμερα να βάλει τέλος στη ζωή του με μαχαίρι μέσα στο σπίτι του. Όταν συγγενικό του πρόσωπο αντιλήφθηκε τι είχε κάνει αμέσως ειδοποίησε το ΕΚΑΒ Ναυπάκτου όπου του πρόσφερε τις πρώτες βοήθειες και στην συνέχεια τον μετέφερε στο νοσοκομείο του Ρίου όπου και νοσηλεύεται σε κρίσιμη κατάσταση στην εντατική μονάδα. Έρευνα για την\nThe post Ναύπακτος: Απόπειρα αυτοκτονίας 32χρονου με μαχαίρι – Νοσηλεύεται σε κρίσιμη κατάσταση appeared first on ΣΥΝΕΙΔΗΣΗ.\nΑπίστευτο περιστατικό στη Ναύπακτο: Ηλικιωμένη χτύπησε με σιδερόβεργα γειτόνισσά της γιατί την ενοχλούσαν οι γλάστρες!\nΦρίκη στη Λάρισα: Στο εδώλιο 23 άτομα για μαστροπεία σε βάρος 10χρονου κοριτσιού\nΤΩΡΑ: Μεγάλη αστυνομική επιχείρηση είναι σε εξέλιξη αυτή την ώρα στα Εξάρχεια.


Ο περιζήτητος Μάρκους Άντονσον κι ο Παναιτωλικός - TitormosNet\nΟ περιζήτητος Μάρκους Άντονσον κι ο Παναιτωλικός\nΈνα από τα ονόματα που έχουν δει το «φως» της δημοσιότητας σε ότι αφορά τα μεταγραφικά του Παναιτωλικού είναι αυτό του 30χρονου Σουηδού φορ, Μάρκους Άντονσον.\nΜπορεί η έξαρση του κορωνοϊού να έχει δημιουργήσει αναστάτωση στην ομάδα ωστόσο τα μεταγραφικά «τρέχουν». Την αγορά για δύο προσθήκες «σκανάρει» ο Παναιτωλικός. Φορ και στόπερ είναι οι θέσεις που έχει γίνει το focus για τη μεταγραφική ενίσχυση.\nΟι ιθύνοντες της ομάδας του Αγρινίου και ο Γιάννης Αναστασίου αναζητούν φορ με τα χαρακτηριστικά του Ζεστέντ. Ψηλό κορμί, με δεινότητα μέσα στο «κουτί» της περιοχής. Βέβαια υπάρχουν δυσκολίες στο pool του Γενάρη να βρεθεί με ευκολία τέτοια περίπτωση.\nΈνα από τα ονόματα που είδαν το «φως» της δημοσιότητας για την επίθεση είναι αυτό του Σουηδού Μάρκους Άντονσον. 30 ετών, 1,84 ύψος και ελεύθερος από 1η Ιανουαρίου. Έπαιξε με τα χρώματα της Χάλμσταντ, ως δανεικός από την Μάλμε, την περασμένη σεζόν, 29 συμμετοχές, 6 γκολ και μία ασσίστ.\nΤο βιογραφικό του είναι «βαρύ». Συνολικά στην καριέρα του έχει μετρήσει 330 συμμετοχές και 92 γκολ, με πέρασμα από Λίντς και Μπλάκμπερν στην Αγγλία καθώς και συμμετοχές και γκολ στο Europa League.\nΤο ενδιαφέρον του Παναιτωλικού και η… ζήτηση\nΗ περίπτωση Άντονσον, λοιπόν, είναι μία από τις περιπτώσεις που θεωρείται στον Παναιτωλικό ότι μπορεί να τελεσφορήσει αν αποφασιστεί ότι αυτός είναι ο «εκλεκτός».\nΣτη Σουηδία το όνομά του έχει συνδεθεί με το ρεπορτάζ της Τζουγκάρντεν. Ενδιαφέρον μάλιστα υπάρχει και από άλλες ομάδες.\nΟ ίδιος μιλώντας σε ΜΜΕ της πατρίδας του τόνισε: «Μπορεί να μπήκα στα 30 αλλά νιώθω καλά και με πολλή εμπειρία. Τίποτα δεν είναι ξεκάθαρο μέχρι στιγμής. Υπάρχει ενδιαφέρον. Πρέπει να δω ποια απόφαση θα είναι πιο στέρεα. Δεν κλείνω καμία πόρτα».\n8 Ιανουαρίου 2022 στις 01:48\nΣαυτη τη φάση προέχει η απόκτηση ενός κεντρικού αμυντικού Ελληνικής υπηκοότητας δεν ξέρω αν θα μπορούσε να ήταν ο Ρισβανης η ο Αυλωνίτης που ήταν υποψήφιος και το περασμενο καλοκαίρι η ακόμα και ο Μπακακης για τη θέση του στόπερ πάρα ένα 3ο σέντερ φορ και μάλιστα 30αρης. Προτιμότερο για φορ το καλοκαίρι ο Αγρινιωτης Παναγιώτης Μωραιτης που έχει κάνει και πολύ καλές εμφανίσεις φετος στις ευρωπαϊκές υποχρεώσεις με την ομάδα του πρωταθλήτρια Βοσνίας και έχει σκοράρει κατ επαναληψη αποκλείοντας ομάδες όπως Λιντφιλντ(Ισλανδιας)Ζελενιτσαρ(Σλοβενιας) Χαυντουκ(Κροατιας) και αποκλείστηκε από τον Ερυθρό Αστέρα (Σερβιας)\n8 Ιανουαρίου 2022 στις 02:09\nΠρος τι αυτή η βεβιασμένο τρεμουρα για 3ο φορ όταν υπάρχει το απόλυτο επιτυχημένο δίδυμο Βεργου Καρελη και μάλιστα όταν ο φορ που σκέπτεται να φέρει ο Παναιτωλικός για 3ο φορ είναι στα 31 του χρόνια όπως ο Αντονσον. Αν είναι κάπου που πραγματικά έλλειψη ο Παναιτωλικός είναι κεντρικός αμυντικός και να είναι Ελληνικής υπηκοότητας κι εκεί αν είναι ο Ρισβανης όπως έχει γραφτεί η ο Αυλωνίτης που είχε απασχολήσει τον Παναιτωλικό και το περασμένο καλοκαίρι. Ακόμα και για τον Μπακακη για στόπερ θα ήταν καλή περίπτωση μόνο που εδώ θα ήταν δύσκολο για την ΑΕΚ να τον δώσει στον Παναιτωλικό γιατί εκκρεμεί αγώνας μεταξύ τους\n8 Ιανουαρίου 2022 στις 03:05\nΕκεί που προέχει η ενίσχυση είναι στο κέντρο της άμυνας και καλό θα είναι να είναι Ελληνικής υπηκοότητας Δε ξέρω αν θα είναι ο Ρισβανης που λόγω ηλικίας και προσωπικής απόδοσης είναι η καλύτερη λύση η ο Αυλωνίτης που απασχόλησε τον Παναιτωλικό και το περασμένο καλοκαίρι η ο Μπακακης ως στόπερ πάντως εκεί έχει ανάγκη όσο για φορ Βεργος Καρελης αρκούν και δε χρειάζονται βεβιασμένες κινήσεις και μάλιστα αν για τον Αντονσον που βρίσκεται στα 31 του χρόνια. Προτιμότερο το καλοκαίρι αν είναι ελεύθερος ο Παναγιώτης Μωραιτης η ακόμα και τωρα


Κίνα Ευχείριστος Κατασκευαστές & Προμηθευτές & Εργοστάσιο\nΕυχείριστος - κατασκευαστής, εργοστάσιο, προμηθευτής από την Κίνα\n(Σύνολο 24 Προϊόντα για Ευχείριστος)\nHot πωλήσεις υπαίθρια προσωρινή κατασκευή φράχτη περιγραφή προϊόντος Προσωρινή φράχτη ονομάζεται επίσης φορητό φράχτη & αφαιρούμενο φράχτη. Ευχείριστος; Δείγμα, εγκατάσταση ενός ατόμου, Εύκολη μεταφορά. Χρησιμοποιείται ευρέως για την ασφάλεια, την κατασκευή, τον έλεγχο του Crow και τα πολιτικά έργα Διαδικασία...\nΠεριγραφή προϊόντος Προσωρινή φράχτη ονομάζεται επίσης φορητό φράχτη & αφαιρούμενο φράχτη. Ευχείριστος; Δείγμα, εγκατάσταση ενός ατόμου, Εύκολη μεταφορά. Χρησιμοποιείται ευρέως για την ασφάλεια, την κατασκευή, τον έλεγχο του Crow και τα πολιτικά έργα Συσκευασία και αποστολή 1. Προσωρινά φύλλα φράχτη μαζικά 2....\nΧρησιμοποιείται γαλβανισμένη προσωρινή αλυσίδα φράχτη σύνδεσης περιγραφή προϊόντος Προσωρινή φράχτη ονομάζεται επίσης φορητό φράχτη ή αφαιρούμενο φράχτη. Ευχείριστος; Δείγμα, εγκατάσταση ενός ατόμου. Εύκολη μεταφορά. Χρησιμοποιείται ευρέως για την ασφάλεια, την κατασκευή, τον έλεγχο πλήθους και τα πολιτικά σχέδια...\nΠροσωρινή περίφραξη συρμάτων κυκλώνων


14:54 , Σάββατο 07 Μαΐου 2022\nΔήλωση για τις καταστροφές που έγιναν στο κτίριο του Τμήματος Βιολογίας στο ΑΠΘ έκανε ο Γιάννης Οικονόμου.\nΌπως είπε ο Κυβερνητικός Εκπρόσωπος, «η κοινωνία, οι πανεπιστημιακές Aρχές, το διδακτικό προσωπικό, οι φοιτητές και οι φοιτήτριες είναι αποφασισμένοι να σβήσουν όλες τις σκιές του κακού παρελθόντος στα ΑΕΙ. Τα θλιβερά απομεινάρια αυτού του κακού παρελθόντος της βίας και της ανομίας δεν θα καταφέρουν τελικά να ανακόψουν την πορεία προόδου που έχει ξεκινήσει και στην πορεία αυτή όλα τα πολιτικά κόμματα πρέπει να πάρουν καθαρή θέση».\nΚαλεί τα κόμματα να απαντήσουν αν συμφωνούν ότι «ένας- ένας οι κατειλημμένοι πανεπιστημιακοί χώροι πρέπει να αποδίδονται στους φυσικούς κατόχους τους και να χρησιμοποιούνται για την εκπαιδευτική διαδικασία, σύμφωνα με τη βούληση των οικείων πανεπιστημιακών Αρχών».\n«Εμείς είμαστε ανυποχώρητοι. Στηρίζουμε και συνδράμουμε με κάθε μέσο τόσο τον πρύτανη του ΑΠΘ όσο και τους πρυτάνεις των άλλων ΑΕΙ, ώστε η νεολαία μας να σπουδάζει με τις βέλτιστες συνθήκες και τα ελληνικά ΑΕΙ να αναβαθμίσουν περαιτέρω το κύρος τους» καταλήγει.\nΑΠΘ ΓΙΑΝΝΗΣ ΟΙΚΟΝΟΜΟΥ ΕΠΙΘΕΣΗ ΘΕΣΣΑΛΟΝΙΚΗ


Πες το δυνατά ή ψιθυριστά | Jenny.gr\nΠες το δυνατά ή ψιθυριστά\nΠαρασκευή 30 Αύγουστος 2013\nΚάθε γυναίκα έχει το "στιλ" της ακόμα και στο σεξ.\nΤο πάθος και τα συναισθήματα κατά τη διάρκεια του σεξ είναι έντονα ή τουλάχιστον έτσι πρέπει να είναι. Κάθε άνθρωπος είναι διαφορετικός και έχει την δική του προσωπικότητα. Το πως εκφράζεστε λοιπόν στην καθημερινότητά σας συνδέεται άμεσα με το σεξ.\nΑν στην προσωπική σας ζωή είστε άνθρωπος που εκφράζετε έντονα τα συναισθήματά σας, φωνάζετε όταν σας πνίγει το δίκιο και γενικότερα η προσωπικότητά σας είναι δυναμική, τότε σίγουρα στο κρεβάτι δεν θα είστε ήσυχοι.Κατά τη διάρκεια του σεξ μπορεί να σας ακούσουν οι διπλανοί, αυτό όμως εσάς δεν σας νοιάζει ιδιαίτερα.\nΑντιθέτως αν συνηθίζετε να είστε σιωπηλοί, εμπνέετε μία ηρεμία στον περιβάλλον που βρίσκεστε και γενικότερα δεν σας αρέσουν και αποφεύγετε τις εντάσεις, στο κρεβάτι δεν σας αρέσουν τα πολλά λόγια. Ενδεχομένως να μην σας ενοχλεί αν ο σύντροφός σας εκφράζεται πιο έντονα από εσάς, απλά εσείς εκδηλώνετε το πάθος σας με διαφορετικό τρόπο. Χειρονομίες, έντονα βλέμματα είναι κάποια διαφορετικά στοιχεία που μπορεί να έχετε.\nΔεν υπάρχει καλό ή κακό. Απλά αρέσετε και αντίστοιχα σας αρέσουν διαφορετικά άτομα. Η αλήθεια είναι ότι όταν δύο άνθρωποι βρίσκονται κάπου, από τα πρώτα κι όλας λεπτά μπορούν να διαπιστώσουν αν ταιριάζουν στο σεξ ή όχι. Φυσικά πάντα μπορεί να πέσετε στο outsider, ωστόσο είναι σπάνιο. Ιδιαίτερα αν είστε σε φάση που ψάχνετε μία σταθερή σχέση, επομένως η αναζήτησή σας είναι σχολαστική. Μην αγχώνεστε λοιπόν για τον τρόπο που εκφράζετε την απόλαυσή σας την ώρα του σεξ. Αφήστε τον εαυτό σας χαλαρό για να είναι μεγαλύτερη και καλύτερη η ευχαρίστηση.\nΌταν υπάρχει έλξη μεταξύ δύο ανθρώπων δεν είναι τυχαίο γεγονός.\nΠιθανότατα ταιριάζουν και στο κρεβάτι!\nΥπουργείο Υγείας: Οι κανόνες υγιεινής για την προστασία και την πρόληψη της μετάδοσης του νέου κορωνοϊού\nΑνακαλύψαμε το σνακ που μας κάνει καλό


All is Politics: Μ. Γλέζος: Διαστρεβλώνουν τις απόψεις μου για να πλήξουν τον ΣΥΡΙΖΑ\nΜ. Γλέζος: Διαστρεβλώνουν τις απόψεις μου για να πλήξουν τον ΣΥΡΙΖΑ\nΔιαστρέβλωση των απόψεών του από κυβέρνηση καταγγέλλει ο βουλευτής του ΣΥΡΙΖΑ Μ. Γλέζος με επιστολή του η οποία αναγνώσθηκε στη Βουλή από τον κοινοβουλευτικό εκπρόσωπο του κόμματος Π. Λαφαζάνη. Ο Μ. Γλέζος βρίσκεται στο νοσοκομείο όπου αύριο θα υποβληθεί σε αφαίρεση πέτρας από τη χολή.\nΣτη δήλωσή του επισημαίνει ότι στην ΕΡΤ το κράτος και η βία θέλουν να σβήσουν το κερί ενημέρωσης που άναψε ο λαός, όπως το κράτος και η βία κάρφωσαν τον Προμηθέα στον Καύκασο επειδή έδωσε το φως στους ανθρώπους.\nΟλόκληρη η δήλωση του Μ. Γλέζου έχει ως εξής:\n«Αγαπητέ Πρόεδρε, αγαπητοί συνάδελφοι, ωσεί παρών σας απευθύνω έκκληση να σκεφτείτε ότι ο Προμηθέας έδωσε το φως στους ανθρώπους και τον κάρφωσαν στον Καύκασο το Κράτος και η Βία.\nΟ Ελληνικός Λαός άναψε ένα κερί πληροφόρησης, ενημέρωσης και πολιτισμού. Το έσβησαν το Κράτος και η Βία.\nΑυταπατώνται. Κανένας δεν μπορεί και δεν θα καταφέρει να φιμώσει τη διαμαρτυρία του ελληνικού λαού στα λαοκτόνα μέτρα τους.\nΑνέσπερον καταγευάζει το φως της ελπίδας.\nΕπιπρόσθετα, είναι υποχρεωμένος να σας αναφέρω ότι ο λόγος μου ήταν και είναι σαφής. Στους διαστρεβλωτές των απόψεών μου θέλω μόνο να θυμίσω ότι το ψέμα έχει κοντά ποδάρια.\nΗ εκμετάλλευση από Συναδέλφους της Κυβέρνησης των απόψεών μου για να πλήξουν τον ΣΥΡΙΖΑ αποτελεί αντιδεοντολογική πολιτική πράξη».


23/04/19 19:21 - Η εν πολλαίς αμαρτίαις περιπεσούσα … πολιτική!!\nΠώς και με ποιον τρόπο μπορεί αυτή η Βουλή να αποκτήσει τη συμπάθεια των Ελλήνων όταν τα πολιτικά κόμματα και οι πολιτικοί το μόνο που ενδιαφέρονται είναι πώς θα γεμίσουν τα θησαυροφυλάκιά τους, την ίδια στιγμή που ο δύστυχος ελληνικός λαός αντιμετωπίζει το φάσμα της πείνας και της κατάσχεσης της περιουσίας του για χρέη προς το Δημόσιο ακόμη και 300 ευρώ!!\nΜΕΓΑΛΗ Τρίτη σήμερα. Η Εκκλησία επιτελεί την ανάμνηση της γνωστής παραβολής του Κυρίου περί των δέκα παρθένων και καλεί τους πιστούς να είναι έτοιμοι για να υποδεχθούν, κρατούντες τις λαμπάδες των αρετών, τον ουράνιον Νυμφίο, τον Κύριον Ιησού, ο Οποίος θα έλθει αιφνίδια, είτε ειδικά κατά τη στιγμή του θανάτου, είτε γενικά κατά τη Δευτέρα Παρουσία.\nΕπίσης καλεί το ποίμνιο, φέρουσα ενώπιόν Του και την παραβολή των ταλάντων, να καλλιεργήσουν οι πιστοί και να αυξήσουν τα χαρίσματα που έδωσε ο Θεός.\nΣήμερα το βράδυ, όμως, στην Ακολουθία ψάλλεται και το τελευταίο τροπάριο της ευσεβούς και λογίας ποιήτριας του Βυζαντίου Κασσιανής: «Κύριε, η εν πολλαίς αμαρτίαις περιπεσούσα γυνή, την σην αισθομένη θεότητα, μυροφόρου αναλαβούσα τάξιν, οδυρομένη, μύρα σοι προ του ενταφιασμού κομίζει…».\nΑν έλθουμε, λοιπόν, στη σημερινή πραγματικότητα και ρίξουμε ένα βλέμμα σε μία άλλη «αμαρτωλή», που είναι η Βουλή των Ελλήνων, πόσα ανομήματα θα μπορούσαν να απαριθμηθούν και πόσα «τροπάρια» θα είχαν συνθέσει οι «μελωδοί»;\nΑπό πού ν αρχίσει κανείς και πού να τελειώσει; Μήπως από το γεγονός ότι έχουν αρχίσει οι διαξιφισμοί γιατί προ ετών ψηφίστηκε η (ν)τροπολογία για την χρηματοδότηση των πολιτικών κομμάτων με αστρονομικά ποσά, την ώρα που ο ελληνικός λαός υποφέρει κυριολεκτικά από φτώχεια και ανέχεια;\nΔικαιολογήθηκαν – λες και τρώμε κουτόχορτο- ότι αυτό γίνεται ... για να μπορούν τα πολιτικά κόμματα να είναι οικονομικώς ανεξάρτητα. Να μην έχουν δηλαδή χορηγούς και κατά συνέπεια θα είναι εξαρτημένα από αυτούς!\nΜα ποιον κοροϊδεύουν επί τέλους; Η «Ζήμενς», για παράδειγμα, πώς κατάφερε να διεισδύσει στα άδυτα των πολιτικών κομμάτων και να λαδώσει τους πάντες και τα πάντα εκεί μέσα, παρά το γεγονός ότι τα πολιτικά κόμματα είχαν επιχορηγηθεί από το Κράτος;\nΗ «Νοβάρτις», για να φέρουμε ένα άλλο παράδειγμα, πώς κατάφερε να διεισδύσει στα άδυτα των πολιτικών κομμάτων και να λαδώσει τους πάντες και τα πάντα εκεί μέσα, παρά το γεγονός ότι τα πολιτικά κόμματα είχαν επιχορηγηθεί από το Κράτος;\nΤο ΚΕΛΠΝΟ, για να το θυμηθούμε κι αυτό, πώς κατάφερε να διεισδύσει στα άδυτα των πολιτικών κομμάτων και να λαδώσει τους πάντες και τα πάντα εκεί μέσα, παρά το γεγονός ότι τα πολιτικά κόμματα είχαν επιχορηγηθεί από το Κράτος;\nΑλλά δεν είναι μόνον αυτό! Η διαφθορά στην πολιτική ζωή του τόπου έχει απλώσει τα πλοκάμια της παντού. Ακόμη και η σκέψη πολλών εξ αυτών είναι «σαπισμένη», όταν επιχειρούν, για παράδειγμα, να πλαισιώσουν τα ψηφοδέλτιά τους με κυρίες, που το μοναδικό τους προσόν είναι τα … εξώφυλλα του Playboy, του Penthouse ή της εταιρείας παραγωγικής πορνό του κ. Δ. Σειρηνάκη; Μάλιστα, μια κυρία, που ανακατεύτηκε στα σκάνδαλα της Υγείας, το 1912 είχε λάβει μέρος σε … καλλιστεία οπισθίων (!!)\nΤέλος πάντων. Ας τ’ αφήσουμε αυτά γιατί δεν έχουν τελειωμό. Όπως τελειωμό δεν έχει και η πίστη των ανθρώπων, ιδαίτερα τούτες τις Άγιες μέρες της Χριστιανοσύνης, καθώς ακούγεται μάλιστα και το Τροπάριον της Κασσιανής..\nΤι έγραφε ο Φώτης Κόντογλου για τον Προφήτη Ηλία;


ΣΤΗΝ ΠΡΩΤΗ ΓΡΑΜΜΗ ΓΙΑ ΤΟ ΥΠΕΡ ΠΙΣΤΕΩΣ ΚΑΙ ΠΑΤΡΙΔΟΣ Η Ι.ΜΗΤΡ. ΚΑΛΥΜΝΟΥ -ΛΕΡΟΥ-ΑΣΤΥΠΑΛΑΙΑΣ ΔΙΑ ΣΤΟΜΑΤΟΣ ΤΟΥ ΜΗΤΡ. ΜΑΣ κ.κ.ΠΑΙΣΙΟΥ. ΕΝΑΡΞΗ ΚΑΤΗΧΗΤΙΚΩΝ ΣΧΟΛΕΙΩΝ.ΛΕΜΕ ΔΥΝΑΜΙΚΑ ΟΧΙ ΣΤΗΝ ΑΘΕΗ ΠΑΙΔΕΙΑ !! - Newsflash\nΣΤΗΝ ΠΡΩΤΗ ΓΡΑΜΜΗ ΓΙΑ ΤΟ ''ΥΠΕΡ ΠΙΣΤΕΩΣ ΚΑΙ ΠΑΤΡΙΔΟΣ'' Η Ι.ΜΗΤΡ. ΚΑΛΥΜΝΟΥ -ΛΕΡΟΥ-ΑΣΤΥΠΑΛΑΙΑΣ ΔΙΑ ΣΤΟΜΑΤΟΣ ΤΟΥ ΜΗΤΡ. ΜΑΣ κ.κ.ΠΑΙΣΙΟΥ. ΕΝΑΡΞΗ ΚΑΤΗΧΗΤΙΚΩΝ ΣΧΟΛΕΙΩΝ.ΛΕΜΕ ΔΥΝΑΜΙΚΑ ΟΧΙ ΣΤΗΝ ΑΘΕΗ ΠΑΙΔΕΙΑ !!\nΣΤΗΝ ΠΡΩΤΗ ΓΡΑΜΜΗ ΓΙΑ ΤΟ ''ΥΠΕΡ ΠΙΣΤΕΩΣ ΚΑΙ ΠΑΤΡΙΔΟΣ'' Η Ι.ΜΗΤΡΟΠΟΛΙΣ ΜΑΣ ΚΑΛΥΜΝΟΥ -ΛΕΡΟΥ-ΑΣΤΥΠΑΛΑΙΑΣ ΔΙΑ ΣΤΟΜΑΤΟΣ ΤΟΥ ΜΗΤΡΟΠΟΛΙΤΟΥ ΜΑΣ κ.κ.ΠΑΙΣΙΟΥ.\nΑΝΑΚΟΙΝΩΣΗ ΕΝΑΡΞΗΣ ΚΑΤΗΧΗΤΙΚΩΝ ΣΧΟΛΕΙΩΝ !!!!\nΛΕΜΕ ΔΥΝΑΜΙΚΑ ΟΧΙ ΣΤΗΝ ΑΘΕΗ ΠΑΙΔΕΙΑ !!!!!!!!!!\nΗ Ιερά Μητρόπολις Καλύμνου, Λέρου και Αστυπαλαίας, φέρει σε γνώση του Ορθοδόξου Λαού της Θεοσώστου Επαρχίας, ότι και εφέτος θα κτυπήση η καμπάνα του Κατηχητικού του Σχολείου της Ιεράς Μητροπόλεως.\nΗ παιδεία και η νουθεσία Κυρίου παρά ποτέ άλλοτε σήμερα, είναι λίαν επιτακτική δια την ηθική και Χριστιανική διάπλαση των νέων και νεανίδων όλων των βαθμίδων των Σχολείων.\nΤο Κατηχητικό Σχολείο της Ενορίας δεν διδάσκει στους νέους την σύγχρονη αθεΐα, όπως την οραματίζονται οι νεοέλληνες, οι τα πρώτα φέροντες σε αυτήν την Ορθόδοξο Ελληνική Πατρίδα των Μεγάλων Σοφών και Διδασκάλων όλων των αιώνων, των οποίων τα οστά θα τρίζουν δια την κατάντια της διαπαιδαγώγησης των σημερινών νέων της φιλτάτης Πατρίδας μας, αλλά, το Κατηχητικό Σχολείο διδάσκει ΧΡΙΣΤΟ – ΕΛΛΑΔΑ – ΟΙΚΟΓΕΝΕΙΑ.\nΠολλοί, δήθεν σοφοί της αθεϊστικής αυτής εποχής, λέγουν και με νόμους, θεωρίες και διδασκαλίες ξενόφερτες διακηρύττουν ανοήτως ότι η Ορθόδοξος Εκκλησία, γενικώς, και το Κατηχητικό Σχολείο ειδικώς, μεταγγίζουν στους νέους της Πατρίδας μας – σκουριασμένο και σάπιο αίμα – και δεν θέλουν να πιστέψουν ότι το αίμα πού χύθηκε του Σωτήρος Χριστού επάνω στο Σταυρό, ήταν και είναι στο διηνεκές αίμα ζωής αιωνίου. Γι’ αυτούς όμως τους συγχρόνους αρνητές της Ορθοδοξίας είναι μικρά γράμματα. Ω! Ανόητοι και βραδείς στην καρδιά.\nΗ τοπική Εκκλησία και πάλιν, σε πείσμα όλων αυτών, θα κτυπήσει την καμπάνα του Κατηχητικού Σχολείου και εφέτος, για να καλέσει τους νέους και τις νέες των Ορθόδοξων Νησιών μας, της Καλύμνου, της Λέρου και της Αστυπάλαιας, στο Κατηχητικό Σχολείο.\nΟι Κατηχητές και οι Κατηχήτριες θα υποδεχθούν τα παιδιά με αγάπη Χριστού.\nΕγγραφές από την Κυριακή 2 Οκτωβρίου\nΑγιασμός την Κυριακή 9 Οκτωβρίου\n+ Ο Καλύμνου, Λέρου & Αστυπαλαίας Παίσιος


by Γιάννης Νικολάου 13 Mar 2013\nTo faceplate "Bunny" που φέρνει στην ελληνική αγορά η εταιρεία Volte-tel δίνει πραγματικά διαφορετική όψη στο iPhone 5 σου.\nΤο μετατρέπει σε ένα κουνελάκι με χαριτωμένα αυτιά και φουντωτή ουρά, δίνοντας μία χιουμοριστική νότα στην ημέρα σου. Οι θήκες "Bunny" μετατρέπονται και σε stand. Τοποθετούνται πολύ εύκολα καλύπτοντας περιμετρικά αλλά και το πίσω μέρος του iPhone 5, ενώ, ταυτόχρονα, παρέχουν πρόσβαση σε όλες τις λειτουργίες του. Είναι διαθέσιμες σε πέντε χρώματα (λευκό, μαύρο, μοβ, πορτοκαλί και ροζ).


Για πόρτα στην ελπίδα ομίλησε ο Σαμαράς στα εγκαίνια προεκλογικού γραφείου συνεργάτη του | Hellasjournal.com\nΑντώνης ΣαμαράςΝέα ΔημοκρατίαΘεσσαλονίκηΔημήτρης ΣταμάτηςΕκλογές 2019υπόθεση Novartisεθνικές εκλογές 2019εγκαίνια προεκλογικού γραφείο\nΓια πόρτα στην ελπίδα ομίλησε ο Σαμαράς στα εγκαίνια προεκλογικού γραφείου συνεργάτη του\nFile Photo: Ο πρώην Πρωθυπουργός Αντώνης Σαμαράς (Κ), χαιρετάει τους παρευρισκόμενους κατά την άφιξή του και λίγο πριν την ομιλία του προέδρο της ΝΔ Κυριάκου Μητσοτάκη (ΔΕΝ ΕΙΚΟΝΙΖΕΤΑΙ), σε κομματική συγκέντρωση, στην αίθουσα του ξενοδοχείου «Pantazis Royal», στη Δαλαμανάρα Άργους. ΑΠΕ-ΜΠΕ, ΜΠΟΥΓΙΩΤΗΣ ΕΥΑΓΓΕΛΟΣ\nΚατάθεση Σαμαρά και άλλων πολιτικών στην Προανακριτική ζητά ο Παπαγγελόπουλος\nNovartis: Η ιστορία της “συμμορίας” να καθαρίσει σε βάθος και μέχρι τέλους, δήλωσε ο Σαμαράς\nΡίχνει τους τόνους ο Γεραπετρίτης: Ο Σαμαράς είναι μέρος της παράταξης, έχει τη γνώμη του\nΤο εκλογικό γραφείο του στενού φίλου και συνεργάτη του, πρώην υπουργού και υποψηφίου βουλευτή Α’ Θεσσαλονίκης της ΝΔ, Δημήτρη Σταμάτη, στην πλατεία Αγίας Σοφίας, στη Θεσσαλονίκη εγκαινίασε ο πρώην πρωθυπουργός Αντώνης Σαμαράς.\n«Στις 7 Ιουλίου ανοίγουμε την πόρτα της ελπίδας, της ανάπτυξης, της ασφάλειας και της δικαιοσύνης για τον ελληνικό λαό» τόνισε ο πρώην πρωθυπουργός. «Στις 26 Μαΐου τους δείξαμε την πόρτα. Στη χειρότερη κυβέρνηση που πέρασε ποτέ από τον τόπο. Και στις 7 Ιουλίου ανοίγουμε την πόρτα της ελπίδας, της ανάπτυξης της ασφάλειας και της δικαιοσύνης για τον ελληνικό λαό» είπε ο κ. Σαμαράς και πρόσθεσε: «Όχι πια άλλη διανομή φτώχειας, αλλά παραγωγή πλούτου για τον Έλληνα. Που μπορεί και που θα το κάνει».\nΤοποθέτηση Δημήτρη Σταμάτη\n«Και σε εκτέλεση αυτού του διχαστικού μηνύματος έθεσαν σε εφαρμογή το σχέδιο Novartis. Κατηγόρησαν δύο πρωθυπουργούς και οκτώ υπουργούς για μια υπόθεση ανύπαρκτη, που την έστησαν οι ίδιοι. Οι αποκαλύψεις σήμερα του αρμόδιου εισαγγελέα, του Αγγελή, είναι καθοριστικές» είπε ο κ. Σταμάτης και συνέχισε: «Αυτοί που εμφανίστηκαν κατήγοροι, είναι αυτοί που αύριο θα είναι κατηγορούμενοι. Και θα είναι κατηγορούμενοι. Θα τους πάμε μέχρι το τέλος. Και αυτό δεν είναι εκδίκηση. Είναι υπεράσπιση της δημοκρατίας».\nΟ κ. Σταμάτης ευχαρίστησε τον κ. Σαμαρά για την παρουσία του και πρόσθεσε: «Πολλοί μου είπαν: “Είναι ο πρωθυπουργός της καρδιάς μας”. Για μένα είναι φίλος, αδελφός».


Συνδικάτο Εργαζομένων στους ΟΤΑ Ν. Αχαΐας «Η ΕΝΟΤΗΤΑ»: ΟΧΙ ΠΥΡΗΝΙΚΑ ΣΤΟΝ ΑΡΑΞΟ\nΝΑ ΜΗΝ ΤΟΛΜΗΣΟΥΝ ΝΑ ΦΕΡΟΥΝ ΤΟ ΘΑΝΑΤΟ ΣΤΗ ΧΩΡΑ ΜΑΣ\nΟΧΙ ΣΤΙΣ ΕΠΕΜΒΑΣΕΙΣ ΤΩΝ ΙΜΠΕΡΙΑΛΙΣΤΩΝ\nΠΟΥ ΓΕΝΝΟΥΝ ΦΤΩΧΕΙΑ - ΠΟΛΕΜΟΥΣ-ΠΡΟΣΦΥΓΙΑ\nΗ σημερινή Κυβέρνηση, συνεχίζοντας την πολιτική των Κυβερνήσεων ΝΔ-ΠΑΣΟΚ, δίνει Γη και Ύδωρ στα γεράκια του ΝΑΤΟ-ΗΠΑ. Κάλεσε τους φονιάδες των λαών να περιπολούν στο Αιγαίο, ανανέωσε την παραχώρηση της Βάσης της Σούδας στους Αμερικανούς, δίνοντας τους το πάτημα που θέλουν για να αιματοκυλούν τους λαούς της περιοχής. Έχει παραδώσει λιμάνια, αεροδρόμια, την γη, τον αέρα και το νερό της Ελλάδας στους δολοφόνους των λαών για να πηγαινοφέρνουν τους στρατούς τους και προτείνει την δημιουργία νέων Βάσεων για το ΝΑΤΟ. Συμμετέχει ενεργά με Ελληνικές Δυνάμεις σε 13 ιμπεριαλιστικές αποστολές όπου Γης και δίνει χείρα βοηθείας σε κάθε επέμβαση των ΝΑΤΟ-ΕΕ στην περιοχή\nΤο εργατικό-λαϊκό κίνημα πρέπει να πάρει θέση και να μπει εμπόδιο στα πολεμοκάπηλα σχέδια του ΝΑΤΟ και των Ιμπεριαλιστών. Όπως και έχει ξανακάνει και εδώ στην περιοχή μας, βάζοντας εμπόδια μπροστά στις επεμβάσεις τους στα Βαλκάνια. Πρέπει να τους ξεκαθαρίσουμε πως δεν έχουν θέση στο Αιγαίο, τη Σούδα και τον Άραξο….\nΤην ίδια ώρα που Κυβέρνηση, Ευρωπαϊκή Ένωση και κεφάλαιο δυναμώνουν την επίθεση τους απέναντι στους εργαζόμενους, τσακίζουν μισθούς και μεροκάματα, πετσοκόβουν συντάξεις και επιβάλλουν βάρβαρους φόρους στον λαό. Την ίδια ώρα που και ο κλάδος του δημοσίου, όπως το σύνολο των εργαζομένων, βρίσκεται στο μάτι του κυκλώνα, με την αξιολόγηση, όπου θα αξιολογείται ως άριστος ή ικανός όποιος ανέχεται ή βάζει πλάτη στους αντιλαϊκούς σχεδιασμούς της κυβέρνησης, αλλά και την προσπάθεια της κυβέρνησης και των επιχειρηματικών ομίλων να μην αφήσουν ούτε μισή κρατική υποδομή προς όφελος του λαού. Την ίδια ώρα που δεκάδες εργάτες σκοτώνονται την ώρα του μεροκάματου, στον κλάδο μας 27 εργαζόμενοι τα τελευταία χρόνια. Την ίδια στιγμή είναι μια από τις 4 χώρες παγκοσμίως που δαπανά το 2% του ΑΕΠ για ΝΑΤΟικούς εξοπλισμούς (τρίτη σε επίπεδο ΕΕ και πέμπτη στον κόσμο στην κούρσα των εξοπλισμών).\nΣε μια περίοδο που οι επεμβάσεις των ιμπεριαλιστών, η κλιμάκωση των συγκρούσεων και η επιθετικότητα οξύνεται, όπως και η διαπάλη για τις αγορές, τους δρόμους μεταφορών και τις ενεργειακές πηγές, αποδεικνύεται για ακόμη μια φορά ότι η συμπόρευση με το ΝΑΤΟ, η συμμετοχή στους ιμπεριαλιστικούς ανταγωνισμούς, είναι ΚΙΝΔΥΝΟΣ-ΘΑΝΑΤΟΣ για τους εργαζομένους και τον λαό.\nü Να σταματήσουν τώρα όλες οι εργασίες υποδοχής νέων οπλικών συστημάτων\nστη βάση της Σούδας και πυρηνικών όπλων στη βάση του Αράξου.\nü Να γυρίσουν πίσω όλες οι στρατιωτικές δυνάμεις από τις στρατιωτικές αποστολές ΝΑΤΟ και ΕΕ\nü Να κλείσουν τώρα όλες οι ΝΑΤΟϊκές βάσεις στην Ελλάδα.\nü Καμία συμμετοχή – καμία εμπλοκή της Ελλάδας στις ιμπεριαλιστικές σχεδιασμούς του ΝΑΤΟ,\nτις επεμβάσεις και τους πολέμους ενάντια στους λαούς.\nΑναρτήθηκε από Συνδικάτο Εργαζομέων στις 11:35 π.μ.


Λιμενάρχης Πόρου: Παραβάσεις και πέρα του Ευαγγελισμού | Porosnews : Porosnews\nΑρχική Σελίδα » Επικαιρότητα » Λιμενάρχης Πόρου: Παραβάσεις και πέρα του Ευαγγελισμού\n10/10/2014 | Επικαιρότητα, Δημοτικά Νέα | 11 Σχόλια\nΠέντε παραβάσεις άγρας πελατών και παράνομης καβοδεσίας έχουν βεβαιωθεί από το Λιμεναρχείο Πόρου από την Δευτέρα 6/10, απαντάει στον Δήμαρχο Πόρου κ. Γιάννη Δημητριάδη, με επιστολή του – η οποία είδε το φως της δημοσιότητας σε τοπική ιστοσελίδα – ο Λιμενάρχης Πόρου κ. Ιωάννης Αθηναίος.\nΣύμφωνα με την επιστολή του Λιμενάρχη Πόρου, μέρος των εν λόγω παραβάσεων αφορούν άτομα τα οποία δεν απασχολούνται σε καταστήματα υγειονομικού ενδιαφέροντος.\nΣτην απαντητική επιστολή του ο Λιμενάρχης Πόρου, αναφέρει πως στο τμήμα του λιμανιού του Πόρου, πέρα από τον Ευαγγελισμό δραστηριοποιούνται καταστήματα υγειονομικού ενδιαφέροντος; ως προς την ανάπτυξη τραπεζοκαθισμάτων καθώς και επιχειρήσεις με ναυτιλιακό αντικείμενο, ενώ στο πρόσφατο παρελθόν έχουν διαπιστωθεί παραβάσεις που αφορούν την άγρα πελατών και την παράνομη καβοδεσία και για τις οποίες είχε κινηθεί και ολοκληρωθεί η προβλεπόμενη διαδικασία κυρώσεων.\nΚαι σε ρόλο καταγγέλλοντος τώρα ο Λιμενάρχης Πόρου\nΕκεί που νομίζαμε ότι η αυστηρότητα του Λιμεναρχείου κατά ορισμένων επιχειρηματιών και η τήρηση δύο μέτρων και δύο σταθμών είχε φτάσει […]...\nΆγρα πελατών και παράνομη καβοδεσία μετά τον Ευαγγελισμό ?\nΥπάρχουν και πέρα από τον Ευαγγελισμό καταστήματα υγειονομικού ενδιαφέροντος ? Και καταστήματα με ναυτιλιακά που υπόκεινται και αυτά σε ελέγχους ?\nΜάλλον κάνει λάθος ο κ. Λιμενάρχης.\nΤο λιμάνι τελειώνει στον Ευαγγελισμό, το είπε ο Δήμαρχος !\nΚαι μην βγει και πει κανείς ότι ο κουμπάρος του Δημάρχου έχει μαγαζί μετά από τον Ευαγγελισμό, ή ότι οι άνθρωπο που διόρισε στην διοίκηση του ΔΛΤ έχουν και αυτοί μαγαζιά μετά τον Ευαγγελισμό, γιατί θα μου κάνει παρέα στο κοσμοδρόμιο που μου έταξαν τα τρολλ !\n11/10/2014 at 8:47 am\nΑφήστε μάγκες. Το λιμάνι δεν τελειώνει στον Ευαγγελισμό. Οι πελάτες-τουρίστες τελειώνουν, γιατί τους αρπάζουν από πιο νωρίς οι γνωστοί άγνωστοι. Κόφτε την πλάκα!\n‘Οσο για την απάντηση του λιμενάρχη, πραγματικά με ξεπερνάει.\nΆλαλα τη χείλη των ασεβών.\nΠΟΥ ΣΑΙ ΘΑΝΑΣΗ says:\nΠΑΝΟ ΠΕΡΙΜΕΝΕ ΓΙΑΤΙ ΘΑ ΠΕΣΕΙ ΠΟΛΥ ΓΕΛΙΟ Κ ΚΛΑΜΑ ΜΑΖΙ. Ο ΛΙΜΕΝΑΡΧΗΣ ΔΕΝ ΒΛΕΠΕΙ ΤΙ ΓΙΝΕΤΑΙ ΜΠΡΟΣΤΑ ΤΟΥ…. ΒΛΕΠΕΙ ΜΕΤΑ ΤΟΝ ΕΥΑΓΓΕΛΙΣΜΟ. ΞΕΡΕΙΣ ΟΤΙ ΚΥΚΛΟΦΟΡΟΥΝ ΒΙΝΤΕΟ ΗΔΗ ΜΕ ΤΟΝ ΚΟΥΜΠΑΡΟ ΤΟΥ ΝΑ ΔΕΝΕΙ ΣΚΑΦΗ. ΥΠΟΜΟΝΗ ΚΑΙ ΘΑ ΠΕΣΕΙ ΠΟΛΥ ΓΕΛΙΟ ΣΟΥ ΛΕΩ. ΠΟΛΥ ΟΜΩΣ…..\nθεωρώ ότι... says:\nκακώς την πέφτετε στον Θεοχάρη. Ο άνθρωπος είναι δημητριαδικός μέχρι το μεδούλι. ΕΣΕΙΣ δεν έχετε καταλάβει ότι έχει εκπονήσει ολόκληρο σχέδιο υπέρ του νέου δημάρχου Αφού πρώτα κατάφερε (αυτός και οι όμοιοι του)να εξασφαλίσει την ήττα του Σπυρίδωνα τώρα κάνει φιλότιμες προσπάθειες να τον εξαφανίσει από την πολιτική σκηνή. Και θα τα καταφέρει.Απλά και μόνο σχολιάζοντας.\nΚανονικά Δημητριάδης θάπρεπε να του χρηματοδοτήσει ένα μέσο για να σχολιάζει την επικαιρότητα. Έτσι θα εξασφάλιζε διαρκή παρουσία στην θέση του δημάρχου\nKeep walking Πάνο. Μην ακούς κανένα. Η νίκη είναι κοντά\nΜΗΝ ΕΝΟΧΛΗΤΑΙ ΤΟΝ ΛΙΜΕΝΑΡΧΗ, ΤΟ ΠΑΙΔΙ ΚΑΝΕΙ ΔΙΑΚΟΠΕΣ ΣΤΟΝ ΠΟΡΟ, ΤΟ ΛΙΜΕΝΑΡΧΕΙΟ ΕΙΝΑΙ ΣΤΟΝ ΑΥΤΟΜΑΤΟ ΠΙΛΟΤΟ!!!!!!!!!!\n“Που σαι Θανάση”\nΔεν θα ιδρώσει ο Λιμενάρχης, ούτε και ο κουμπάρος του. Άλλοι θα ιδρώσουν άμα αρχίσουν και βγαίνουν βίντεο στον αέρα, γιατί από ότι άκουσα ο ένας τραβάει τον άλλο….\nΚαι δεν θα ιδρώσουν ο Λιμενάρχης και ο κουμπάρος του, γιατί ο κουμπάρος έχει άδεια καβοδέτη. Οπότε νομιμότατα δένει κάβους, και μπορεί να ζητήσει και να πληρωθεί για αυτή την υπηρεσία (δίνοντας φυσικά αποδείξεις και όχι μαύρα που κάνουν άλλοι)\nΟπότε τραβάτε άνετα βίντεο και φώτος τον Σάκη να δένει σκάφη, μόνο εσείς οι ίδιοι θα ιδρώσετε.\nΚαι για την άγρα πελατών τα έχω ξαναγράψει, δεν φτάνει η παρότρυνση, χρειάζεται και η παρενόχληση, και μάλιστα θα πρέπει να στοιχειωθετείτε ότι θα παρενοχλούσε το μέσο άτομο και όχι τον περίεργο που ενοχλείτε όταν του μιλάνε στο δρόμο και προτιμά να περπατάει χωρίς να μιλάει σε κανέναν.\nΝα ξέρετε πάντως ότι είσαστε διασκεδαστικοί που αντί να έχετε επιχειρήματα απλά την πέφτετε στους συνομιλητές σας, ή απλά προσπαθείτε να μειώσετε τους άλλους.\nΤο μεγαλύτερο πρόβλημα είναι ότι κάποιοι έχουν δει το λιμάνι ως ιδιοκτησία τους και μάλιστα διώχνουν σκάφη από τον “χώρο τους”.\nΚαι μάλιστα θα δώσω quiz, ποιο στέλεχος της παράταξης Δημητριάδη είχε μπλεξίματα με το Λιμεναρχείο γιατί έδιωχνε σκάφη να μην δέσουν στον χώρου του ?\nΚαι για να βοηθήσω, θα πω ότι μετά τον Ευαγγελισμό, υπάρχουν τουλάχιστον 20 επιχειρήσεις που θα μπορούσαν να έχουν σχέση με άγρα πελατών, από τον κουμπάρο του δημάρχου (άσχετα που δεν έχει υποπέσει ποτέ στην αντίληψη μου να κάνει άγρα πελατών, άλλη παράβαση κάνει και για μένα καλά την κάνει), οι 2 ναυτιλιακές επιχειρήσεις όπου τους έβαλε ο δήμαρχος στο ΔΣ του ΛΤ και έγιναν ελεκτές και ελεγχόμενοι, το μαγαζί συγγενή Α’ βαθμού της προέδρου του ΔΣ, του αγαπητού Τσούκα και άλλων 2 υποψηφίων δημοτικών συμβούλων της παράταξης Δημητριάδη που δεν εξελέχθησαν. Οι περισσότεροι από αυτούς δεν κάνουν τίποτα κατακριτέο, αλλά ένας έκανε, και τον τσίμπησαν, ποιος είναι ?\n(και σύμφωνα με την ανακοίνωση του Λιμεναρχείου, όχι μόνο ένας αλλά παραπάνω).\nΤέλος αγαπητέ κ. Κανατσίδη, όταν αντιγράφετε κάτι από μία άλλη “τοπική ιστοσελίδα” θα πρέπει να αναγράφετε ποια είναι. Αλλά και όταν αναδημοσιεύεται μια ανακοίνωση καλά θα είναι να την γράφετε ολόκληρη και όχι ότι βολεύει εσάς…\nΚαι ολόκληρη η ανακοίνωση του Λιμεναρχείου :\nΝΑ ΒΑΛΩ ΚΑΙ ΕΓΩ ΕΝΑ ΚΟΥΙΖ ΜΙΑ ΚΑΙ ΕΙΝΑΙ ΤΗΣ ΜΟΔΑΣ? ΠΟΙΑΝΟΥ ΤΟ ΣΚΑΦΟΣ ΟΝΟΜΑ “ΧΑΡΑΚΙ” ΕΙΤΑΝΕ ΑΓΚΥΡΟΒΟΛΗΜΕΝΟ ΓΙΑ ΠΕΝΤΕ ΧΡΟΝΙΑ ΜΠΡΟΣΤΑ ΣΤΟΝ ΝΑΥΤΗ,ΒΟΥΛΙΑΞΕ ΔΥΟ ΦΟΡΕΣ ΔΗΜΙΟΥΡΓΟΝΤΑΣ ΤΕΡΑΣΤΙΑ ΡΥΠΑΝΣΗ ΚΑΙ ΔΕΝ ΤΟΝ “ΤΣΙΜΠΗΣΑΝ” ΚΑΙ\nΕΞΑΦΑΝΙΣΤΗΚΕ ΤΟ ΣΚΑΦΟΣ ΔΙΑ ΜΑΓΕΙΑΣ? ΣΤΑ ΠΕΝΤΕ ΧΡΟΝΙΑ ΕΙΧΕ ΠΛΗΡΩΣΕΙ ΠΟΤΕ ΛΙΜΕΝΙΚΑ ΤΕΛΗ???? ΤΩΡΑ ΑΠΟ ΠΛΟΙΟΚΤΗΤΗΣ ΕΙΝΑΙ ΠΑΠΑΓΑΛΑΚΙ ΚΑΙ ΞΕΡΟΛΑΣ……ΠΟΙΟΣ ΝΑ ΕΙΝΑΙ ΑΡΑΓΕΣ?????\n12/10/2014 at 3:29 pm\nΥπομονή Πανο όλα θα γίνουν\nόποιος θέλει μπορεί να ελέγξει τα βιβλία του ΛΣ και να δει ότι το Χαράκι πλήρωνε κανονικά.\nΆλλωστε είχε φροντίσει κατάστημα υγειονομικού ενδιαφέροντος να γκρινιάζει να φύγει γιατί ήθελε να πιάνουν στο ντόρο μόνο περαστικά για να τσιμπάει τους πελάτες, αλλά όσο πλήρωνε το Χαράκι τα λιμανιάτικα, δεν μπορούσε να κάνει τίποτα. Μιας που το θυμάστε Βίκο μου, θα θυμάσαι και τις λεπτομέρειες. Τώρα μόλυνση χωρίς πετρέλαια και λάδια δεν μπορείς να κάνεις.\nΝα κάνουμε όμως και ένα έλεγχο και στις 2 ναυτιλιακές εταιρείες που δραστηροποιούνται στον χώρο εκεί ?\nΝα δούμε αν όλα τα σκάφη που φυλάει η Vikos Marine πληρώνουν κανονικά, και ότι φυσικά για όλα κόβει τιμολόγιο παροχής υπηρεσιών ?\nΝα τσεκάρουμε και από τα ναύλοσύμφωνα όλα τα σκάφη του Κουβαρά ότι πληρώνανε κανονικά λιμανιάτικα ?\nΕγώ είμαι σίγουρος ότι και οι δύο επιχειρήσεις είναι σωστές, απλά για να κλείσουν τα στόματα, και έτσι δεν θα υπάρχουν άλλα troll να πετάνε φήμες\nΑκου Θεοχαρη μου!!! Το Vikos-marine ειναι μαγαζι με ναυτιλιακα ειδη,σε παρακαλω μην ξανα αναφερεις το ονομα μου η το Ονομα της εταιριας μου ,σε κανενα site η στις ηλιθιες συζητησεις σου…\n15/10/2014 at 12:40 pm\nΜε μεγάλη προσοχή κάθομαι και διαβάζω όλες τις τελευταίες εξελίξεις γύρω από το θέμα αυτό. Τι είπε, ποιος το είπε, τι απάντησε, τι έκανε, τι έρανε ο ένας και ο αλλος…. Συγκεντρωθείτε λίγο ρε παιδιά και μη φανατιζόσαστε! Για να καταλάβω αυτό είναι το μόνο πρόβλημα του Πόρου που απασχολεί σύσσωμο όλο το νησί? Τώρα το θυμηθήκατε αυτό? Τόσα χρόνια που είσασταν δηλαδή? Μηπως κάνατε διακοπές αλλού και τις λίγες μέρες που παραθερίζατε στο νησί και πίνατε το καφεδάκι σας στην παραλία σας απασχολούσε αυτό? Δε νομίζω να ενδιαφέρει τον τουρίστα/επισκέπτη κάτι τέτοιο. Πιστεύω απλά και αυτονόητα, καθότι τυγχάνω διαμονής στο νησί για τουλάχιστον ένα μήνα το καλοκαίρι και δυο μήνες τον χειμώνα, ότι μεγαλύτερο πρόβλημα που χρήζει άμεσης επίλυσης ειναι ο βιολογικός! Πόσες φορές έχει “σκάσει” με αποτέλεσμα ένα ωραιότατο καλοσχηματισμένο ποταμάκι να καταλήγει στην θάλασσα, σε Ρώσικο Ναυσταθμο και Νεώρειο? Στις δύο αυτές περιπτώσεις ήμουν παρόν, δυστυχώς!Απαγορευτικές πινακίδες για την απαγόρευση κολύμβησης στις παραλίες τοποθετήθηκαν αλλά κάποια τζιμάνια εστιάτορες φρόντισαν να τις αφαιρέσουν για να μη χάσουν την πελατεία τους,λέγοντας πως τα νερά είναι καθαρά?! Λοιπόν για να μη μακρυγορώ και σας κουράζω και πιστέψτε με δε το θέλω, κοιτάξτε να ασχοληθείτε με πιο σοβαρά προβλήματα του τόπου σας! Δεν είσαστε ικανοποιημένοι με τίποτα πια… Κάνουν την δουλειά τους οι Αρχές, φωνάζετε, εξαγριωνόσαστε, βρίζετε, απειλείτε, δεν την κάνουν, πάλι τα ίδια. Βέβαια καμία καμήλα δε κοιτάει τη δική της καμπούρα!! Βρήκαμε τώρα θέμα να πει ο καθένας το μακρύ και το κοντό του, ψοφάτε για τέτοια… Έλεος ρε παιδιά πια..


ΧΑ: Κατοχύρωση κερδών περιορίζει την άνοδο | Economistas.gr\nNewsroom 01/06/2020 15:50 ΑΓΟΡΕΣ\nΜικρή άνοδο καταγράφει η χρηματιστηριακή αγορά, καθώς περιορίζονται σημαντικά τα αρχικά κέρδη με τους πωλητές να επιδιώκουν κατοχύρωση των κερδών που σημειώθηκαν τον Μαϊο.\nO Γενικός Δείκτης Τιμών στις 15:35, διαμορφώνεται στις 654,14 μονάδες σημειώνοντας μικρή άνοδο 0,24%. Ενδοσυνεδριακά κατέγραψε υψηλότερη τιμή στις 661,89 μονάδες (+1,43%). Η αξία των συναλλαγών ανέρχεται στα 59,23 εκατ. ευρώ.\nΟ δείκτης υψηλής κεφαλαιοποίησης σημειώνει άνοδο σε ποσοστό 0,11%, ενώ ο δείκτης της μεσαίας κεφαλαιοποίησης υποχωρεί σε ποσοστό 0,26%.\nΑπό τις μετοχές της υψηλής κεφαλαιοποίησης τη μεγαλύτερη άνοδο καταγράφουν οι μετοχές της ΓΕΚ ΤΕΡΝΑ (+7,23%), της Μυτιληναίος (+4,42%),, της ΑΔΜΗΕ (+4,06%) και της Motor Oil (+3,53%).\nΑντιθέτως τη μεγαλύτερη πτώση καταγράφουν οι μετοχές της Aegean Airlines (-3,04%), της Τιτάν (-2,30%) και του ΟΛΠ (-1,62%).\nΑπό τους επιμέρους δείκτες, τη μεγαλύτερη άνοδο σημειώνουν οι δείκτες των Βιομηχανικών Προϊόντων (+2,79%), των Κατασκευών (+2,49%) και του Πετρελαίου (+2,34%) , ενώ τις μεγαλύτερες απώλειες καταγράφει ο δείκτης της Ακίνητης Περιουσίας (-0,27%).\nΤον μεγαλύτερο όγκο συναλλαγών παρουσιάζουν η Eurobank και η Alpha Bank με 25.081.496 και 18.354.948 μετοχές, αντιστοίχως.\nΤη μεγαλύτερη αξία συναλλαγών σημειώνουν η Eurobank με 13,699 εκατ. ευρώ και η Alpha Bank με 10,579 εκατ. ευρώ.\nΑνοδικά κινούνται 59 μετοχές, 42 πτωτικά και 13 παραμένουν σταθερές. Τη μεγαλύτερη άνοδο καταγράφουν οι μετοχές: ΣΙΔΜΑ +17,62% και Επίλεκτος +17,35%. Τη μεγαλύτερη πτώση σημειώνουν οι μετοχές: ΑΝΕΚ (κ) -19,27% και Νάκας -9,44%.


Ενώνουν δυνάμεις οι επαγγελματίες της εστίασης στον Έβρο - Η ΓΝΩΜΗ\nΈβρος Οικονομία 4 Φεβρουαρίου 2020\tby Η Γνωμη\t0Likes\nΕνώνουν τις δυνάμεις τους και προχωρούν μαζί για την επίλυση προβλημάτων και τη διεκδίκηση ικανοποίησης κοινών τους αιτημάτων οι επαγγελματίες της εστίασης στον Έβρο. Η πρωτοβουλία της Ένωσης Καταστημάτων Υγειονομικού Ενδιαφέροντος και Συναφών Επαγγελμάτων έχει ήδη αρχίσει να αποδίδει καρπούς και να «αγκαλιάζει» σχεδόν όλο τον νομό μας.\nΟ κλάδος της εστίασης, σε άλλες περιοχές του Έβρου περισσότερο και σε άλλες λιγότερο, είναι ένας από τους πιο αναπτυγμένους τα τελευταία χρόνια, με πολλές θέσεις εργασίας, κυρίως για νέους ανθρώπους. Τους τελευταίους μήνες, η νέα διοίκηση στην Ένωση Καταστημάτων Υγειονομικού Ενδιαφέροντος, έχει δώσει μία νέα ώθηση στα ζητήματα που απασχολούν τον κλάδο και κατ’ επέκταση επηρεάζουν την τοπική αγορά και κοινωνία.\nΠριν λίγες ημέρες, συγκριμένα στις 29 Ιανουαρίου, το Διοικητικό Συμβούλιο της Ένωσης είχε συνάντηση με τους επαγγελματίες του Δήμου Σουφλίου, όπου ενημέρωσε και ενημερώθηκε για θέματα που αφορούν τον κλάδο. Αυτό που συμφωνήθηκε ήταν η δημιουργία παραρτήματος της Ένωσης στον Δήμο Σουφλίου, που θα περιλαμβάνει και τους επαγγελματίες του Τυχερού, ενώ θα ακολουθήσει αντίστοιχη πρωτοβουλία για τις επιχειρήσεις Ορεστιάδας και Διδυμοτείχου.\nΌπως είπε στη «ΓΝΩΜΗ» ο πρόεδρος της Ένωσης Νίκος Γεωργιάδης, είναι προς όφελος του κλάδου να «μεγαλώνει» η προσπάθεια αυτή και να περιλαμβάνει όλο και περισσότερους επαγγελματίες, αποκτώντας ακόμη δυνατότερη φωνή.\nΤα νέα παραρτήματα θα είναι ανεξάρτητα οικονομικά και θα διοικούνται από τριμελές ΔΣ. Οι αποφάσεις, ωστόσο, θα είναι κοινές και εκπρόσωποι των παραρτημάτων θα μπορούν να συμμετέχουν στα ΔΣ της Ένωσης. Άλλωστε, όπως καταθέτει ο κ. Γεωργιάδης, τα περισσότερα προβλήματα είναι κοινά.\nΧαρακτηριστικά, ένα θέμα που αφορά όλο τον νομό και δίνεται ιδιαίτερα μεγάλη βαρύτητα από την Ένωση, είναι αυτό της προσβασιμότητας των πολιτών και τα εμπόδια που κάποιες φορές δημιουργούν ορισμένα καταστήματα. «Είναι γεγονός πως έχουμε πρόβλημα με τον κόσμο… δεν μας βλέπει θετικά, ως κλάδο, σε κάποια θέματα, όπως αυτό της προσβασιμότητας.\nΕίμαστε σε συνεχή επαφή με το Δήμο Αλεξανδρούπολης, ώστε να δοθούν λύσεις και να γίνουν κάποιες αλλαγές, για το καλό όλων. Σε περίπου δύο εβδομάδες πιστεύουμε πως θα μπορούμε να μιλήσουμε πιο συγκεκριμένα για αυτές τις αλλαγές που εκτιμούμε πως θα λύσουν πολλά προβλήματα».\nΞεκινούν προπονήσεις όλοι οι αθλητές, επαγγελματίες…\nΝ. Γεωργιάδης στη ΓΝΩΜΗ: Η άμεση επαναλειτουργία της…


Χειρότερα δεν γινόταν για Ιπποκράτη! - Δημοκρατική της Ρόδου\nΧειρότερα δεν γινόταν για Ιπποκράτη!\nΧειρότερα δεν γινόταν… Πλήρως απογοητευτική ήταν η παρουσία των εφήβων του Ιπποκράτη στο Μετς. Οι πρωταθλητές Δωδεκανήσου γνώρισαν τη συντριβή με 91-59 από την Αναγέννηση Σάμου, τερμάτισαν τελευταίοι στο γ’ όμιλο της προκριματικής φάσης και έγιναν η μοναδική ομάδα της Δωδεκανήσου που δεν κέρδισε σε τέτοιους αγώνες. Ο ”εφιάλτης” τελείωσε με το χειρότερο δυνατό τρόπο και με ρεκόρ 0-4 για τους Κώους, που τα έκαναν όλα λάθος στο Μετς.\nΤα δεκάλεπτα ήταν: 23-16, 35-22(ημ.), 58-42, 91-59\nΑΝΑΓΕΝΝΗΣΗ ΣΑΜΟΥ: Παπαγεωργίου 8(2), Αστυπαλιώτης 7(1), Μαραθοκαμπίτης 12(2), Γρύλλης 11(3), Ρώσσης 6, Τζιβεριώτης 33(1), Καδιμιρτζιάν 3, Πασάι 5(1), Τσώνης 2, Μιχαηλίδης 4, Παπαθεοφάνους.\nΙΠΠΟΚΡΑΤΗΣ ΚΩ (Αργυρίου): Νικολάου, Ιγκιρλής 4(1), Βάββας 5, Κανενόπουλος 13(3), Ζαμάγιας 2, Καλάβριας 9(2), Βουδούρης 26(2), Μιλίκοβιτς, Γιαλλούσης, Μπούσι, Σούλης, Επιφάνης.\nΑναγέννηση Σάμου- Ιπποκράτης Κω 91-59\nΟ.Α.Α. Ηράκλειο- Α.Ε. Σαντορίνης 96-40


Η ΚΑΙΤΗ ΚΥΛΑΚΟΥ ΣΤΗΝ «ΚΟΡΥΔΑΛΛΟΣ Η Πόλη μας»\nΠέμπτη, 22 Ιανουαρίου 2015 14:09\nΗ υποψήφια βουλευτής Β΄ Πειραιά με τον ΣΥΡΙΖΑ\nΚαίτη Κυλάκου στην «Κορυδαλλος η πόλη μας»\nΗ κυβέρνηση ισχυρίζεται ότι ο η θητεία της επέφερε -και μπορεί να εγγυηθεί στη συνέχεια- το αγαθό της “σταθερότητας” και μια προοπτική “μελλοντικής ανάπτυξης”, χαρακτηρίζοντας τουλάχιστον επικίνδυνο το δρόμο που υποδεικνύει ο ΣΥΡΙΖΑ. Σε ποιο βαθμό ισχύουν αυτά τα επιχειρήματα;\nΑντίθετα με ότι υποστηρίζει η κυβέρνηση, τα ορατά αποτελέσματα της πολιτικής της επέφεραν μια βαθιά ανθρωπιστική κρίση, χωρίς να επιτύχει ούτε τον υποτιθέμενο σκοπό, της οικονομικής ανάπτυξης. Το γνωρίζουν αυτό οι άνεργοι, το βιώνουν οι συνταξιούχοι, οι επαγγελματίες, οι νέοι άνθρωποι, που δεν βλέπουν με τις υπάρχουσες συνθήκες καμιά διέξοδο για το μέλλον τους. Ταυτόχρονα και οι αριθμοί σε ότι αφορά το χρέος, αποκαλύπτουν μεγέθυνση σε απόλυτους αριθμούς αλλά και ως ποσοστό του ΑΕΠ.\nΟ ΣΥΡΙΖΑ παρουσίασε και υποστήριξε, από την αφετηρία αυτής της κρίσης, μια διαφορετική θεώρηση προσέγγισης του χρέους και αντιτάχθηκε με συνέπεια, στα μνημόνια και τους εμπνευστές τους. Αλλά, πλέον, διαθέτει και επεξεργασία – απάντηση για διαφορετική διέξοδο, η οποία ανταποκρίνεται στις απαιτήσεις και τις ανάγκες του λαού και του τόπου, στο σύγχρονο πρόβλημα της χώρας μας, η οποία πρέπει να αποκτήσει ξανά θέση μέσα στην Ευρώπη και τον κόσμο.\nΠιο σημαντικό θέμα από τη “δικαίωση” του ΣΥΡΙΖΑ είναι ότι μέσα από αυτό το γεγονός, ο λαός μας, διαμορφώνει ελπίδα και αποκτά επένδυση της δύναμης του. Απορρίπτει πλέον την απροκάλυπτη κατασκευασμένη κινδυνολογία και τις μεθοδεύσεις ιδεολογικής τρομοκράτησης. Αναπτύσσει αυτοσχέδιες οργανώσεις παρεμβαίνει και αυτό-μορφώνεται με τη χρήση του διαδικτύου, μαθαίνει την αλήθεια έξω από το πλαίσιο της στημένης - ελεγχόμενης ενημέρωσης. Με τη δύναμη αυτή που δημιουργεί η βούληση του ελληνικού λαού θα πετύχουμε μια μεγάλη νίκη στις 25 του Γενάρη. Ασφαλώς και η επιτυχημένη συνέχεια της νέας διακυβέρνησης απορρέει από μια ενεργή λαϊκή συμμετοχή. Μόνο έτσι θα μπορέσουμε να συνεχίσουμε αλλάζοντας τη μοίρα του τόπου.\nΕξακολουθεί λίγες μέρες πριν τις εκλογές να διατυπώνεται από αντιπάλους η κατηγορία για “κενά” και πρόχειρες διατυπώσεις στο κυβερνητικό πρόγραμμα του ΣΥΡΙΖΑ.\nΗ πραγματικότητα σε αυτή την εκλογική αναμέτρηση είναι ότι το μοναδικό ολοκληρωμένο πρόγραμμα που έχουν ως προσφερόμενη από τα κόμματα επιλογή τους οι πολίτες είναι το πρόγραμμα του ΣΥΡΙΖΑ. Και αυτό, για τον απλούστατο λόγο ότι η άλλη πλευρά δεν μπορεί να διατυπώσει κανένα σχέδιο για τη χώρα πλην αυτού που εγκρίνει και παρουσιάζει η τρόϊκα. Το πιο προφανές ελάττωμα αυτού του προγράμματος είναι ότι απέτυχε. Αυτό, δεν χρειάζεται επιχειρηματολογία για να αποδειχθεί, διότι υπάρχει η εμπειρία 5 ετών με παλινωδίες και με εκπλήξεις και με την εντεινόμενη καταστροφή που παράγει ως αποτέλεσμα. Το σχέδιο αυτό, ποτέ δεν έλαβε υπόψη ποια είναι η λύση που μπορεί, πρέπει και αξίζει η χώρα, γιατί δημιουργήθηκε και λειτούργησε με αποκλειστικό κριτήριο τις ανάγκες και τις διασφαλίσεις των δανειστών μας. Κανείς, πλέον δεν αμφιβάλλει ότι αν τους αφήσουμε θα συνεχίσουν κατά τον ίδιο αδιέξοδο επιζήμιο και οδυνηρό τρόπο.\nΤο πρόγραμμα του ΣΥΡΙΖΑ, είναι απολύτως κοστολογημένο, συμπεριλαμβανομένων των δεσμεύσεων της ΔΕΘ που παρουσίασε ο σ. Αλέξης Τσίπρας. Όλα αυτά, είναι γνωστά, έχουν αναρτηθεί αναλυτικά στο διαδίκτυο και έχουν εξηγηθεί πολλές φορές, παρά το σύντομο διάστημα της εκλογικής περιόδου. Υπάρχει όμως ακόμα μια πολύ βασική παρατήρηση σε ότι αφορά την “προγραμματική επάρκεια” που πρέπει να επισημανθεί: Ότι πλέον, δεκάδες δημοσιεύματα τα οποία λαμβάνουν χώρα στην Ευρώπη και την Αμερική, δεν απορρίπτουν, αλλά αποδέχονται ή συζητούν πάνω στο πρόγραμμα του ΣΥΡΙΖΑ. Κάτι που δεν είχε συμβεί στην προηγούμενη εκλογική αναμέτρηση. Όλοι καταλαβαίνουμε τι σημαίνει αυτό, όσο και αν παριστάνουν πως “δεν το βλέπουν” οι πολιτικοί αντίπαλοι.\nΠοιο είναι το ιδιαίτερο περιεχόμενο με το οποίο θα θέλατε να απευθυνθείτε στους πολίτες, ποιο είναι το μήνυμα που θεωρείτε σημαντικό πριν από την κάλπη;\nΤο δράμα του τόπου μας δεν είναι αδιέξοδο, ήρθε η μεγάλη ώρα να αναλάβουν το βάρος της ευθύνης τους για τους εαυτούς τους και για τα παιδιά τους.\nΟι πολίτες αυτής της περιφέρειας, δοκιμάζονται σκληρά από την ανεργία και την ανέχεια, τα μαγαζιά και οι δουλειές τους εξοντώθηκαν, η πολύπλευρη ανθρωπιστική κρίση χτυπάει κάθε μέρα καινούρια θύματα. Γνωρίζουμε, είμαστε δίπλα τους πολιτικά και ανθρώπινα, χρειάζεται όμως μόνο η δική τους απόφαση, η δική τους δύναμη, για να σηκωθούμε και πάλι. Ήμασταν - ήμαστε και θα συνεχίσουμε να ήμαστε εδώ, η πρόσκληση υπερψήφισης του ΣΥΡΙΖΑ στις 25 του Γενάρη αφορά την αξιοπρέπεια και την περηφάνεια τους. Θα δώσουμε τον καλύτερο εαυτό μας για να τα έχουν.\nΠοια είναι η εκτίμησή σας για τον αριθμό των εδρών που θα αποκτήσει ο ΣΥΡΙΖΑ και πως αντιμετωπίζετε το ζήτημα της προσωπικής εκλογής σας;\nΣε ότι αφορά το πρώτο σκέλος της ερώτησης: Διατηρώ απόλυτη πεποίθηση για ένα πρωτόγνωρα απίθανο εκλογικό ποσοστό του ΣΥΡΙΖΑ στην Β΄Περιφέρεια του Πειραιά. Ωστόσο δεν μπορεί να διατυπωθεί κάποια ακριβής πρόβλεψη για τον αριθμό των εδρών, αφού προϋποθέτει πρόβλεψη της πορείας των μικρών (σε μέγεθος ψήφων) πολιτικών κομμάτων, όπου δεν γνωρίζουμε πόσα και ποια θα επιτύχουν εκπροσώπηση στη Βουλή.\nΣε ότι αφοράτο δεύτερο σκέλος της ερώτησης, πάντοτε, ευτυχώς, την απαντούν οι ίδιοι οι πολίτες.\nΔιαδρομή στην αριστερά σημαίνει προτεραιότητα στην αξία της ίδιας της συμμετοχής και της προσφοράς και όχι προτεραιότητα στην αξία των αξιωμάτων που προκύπτουν. Ωστόσο το εκλογικό σύστημα προβλέπει τον σταυρό προτίμησης για την εκλογή Βουλευτών και εκ των πραγμάτων σε αυτή τη διαδικασία αισθάνομαι ως πλεονέκτημα τη δυνατή σχέση που έχω χτίσει στις διαρκείς δράσεις και στη συνάντησή μου με τους πολίτες της περιφέρειας, όλα αυτά τα χρόνια.\nΕίναι μια φάση που το στοιχείο της εμπιστοσύνης της συνέπειας και της σταθερότητας των προσώπων θα παίξει μεγάλο ρόλο στην επιλογή των προσώπων από τους πολίτες, οι οποίοι είναι λογικό να επιζητούν εγγύηση συνέχειας και σοβαρότητας σε αυτό που πρόκειται να μας αναθέσουν. Ποτέ δε φοβήθηκα την ευθύνη, πάντοτε τίμησα με συνέπεια τους ρόλους που ανέλαβα. Αυτά τα στοιχεία βρίσκονται τώρα στη ζυγαριά της αξιολόγησης του εκλογικού σώματος και όλοι μας οφείλουμε να το εμπιστευθούμε.\nΙδιαίτερα οι πολίτες του Κορυδαλλού, με τιμούν χρόνια με την εκλογή στο Δημοτικό Συμβούλιο, το έκαναν και πρόσφατα με ένα πολύ σημαντικό ποσοστό στη Δημοτική μας Κίνηση. Αξιοποιώ την ευκαιρία, με την ερώτηση αυτή, να τους ευχαριστήσω για την εμπιστοσύνη τους και να τους ενημερώσω ότι με δική μου εισήγηση στο “Πάμε Αλλιώς” δρομολογήθηκε και θα εξελιχθεί μετά τις βουλευτικές εκλογές μια φάση ανανέωσης της παράταξης. Θεωρώ ότι ο κύκλος των παρουσιών πρέπει να εξελίσσεται, τα πρόσωπα πρέπει να αλλάζουν και να μην αποκτούν ρόλους ισόβιους. Διανύουμε συνεπώς μια περίοδο της οποίας η κατάληξη θα είναι η ανανέωση της ηγεσίας του “Πάμε Αλλιώς”, η οποία θα γίνει με δημόσιες και δημοκρατικές διαδικασίες.\nΜπορείτε με πολύ λίγες λέξεις να αναφέρετε κάποια ιδιαίτερα πλεονεκτήματα, κάποια στοιχεία που αποτελούν –ας πούμε- το μεγάλο μυστικό της συνταγής στην επιτυχία στον τρόπο οργάνωσης και ταχείας ανόδου του ΣΥΡΙΖΑ;\nΕίναι η ικανότητα να υπερβαίνει διαρκώς τις διαφορές του και να διατηρεί την ενότητά του χωρίς να χάνει το στόχο του.\nΝα συσπειρώνει καινούριους ανθρώπους χωρίς να χάνει τη φυσιογνωμία του.\nΚουβαλάμε μια μεγάλη κληρονομιά, αλλά καταλαβαίνουμε την ευθύνη μας να κοιτάξουμε μπροστά για τις μεγάλες απαιτήσεις του μέλλοντος.\n“Η Καίτη Κυλάκου, υποψήφια Βουλευτής Β΄Πειραιά με τον ΣΥΡΙΖΑ, είναι δικηγόρος, δημοτική σύμβουλος – Κορυδαλλού, επικεφαλής της δ. κίνησης “Πάμε Αλλιώς”


Γιώργος Σ. Πολίτης : Απριλίου 2014\nΑγάπες στα κάγκελα πίσω.\nΘα μπορούσε πίσω από το αγνό συναίσθημα να καραδοκεί η ανάγκη. Η ανάγκη εκείνη που κάνει τον δρόμο να χάνει το προορισμό του και να γίνεται μια κίνηση κυκλική ατέρμονη επιληπτικά σφαδάζουσα εν όψει του μεγάλου κινδύνου της απώλειας.\nΜέσα από όλες τις δίκαιες απολαβές που χάνουν στο 'όριο'* το χρώμα τους, η όψη του αναγκαίου ‘’μαγαρίζει’’ και τον σκοπό, αλλά το όραμα της σχέσης καθώς, τίποτα έξω από το λευκό δεν θα άρμοζε στο ευγενέστερο των συναισθημάτων. Η απαίτηση ποτέ δεν είχε αγαστή συνεργασία με την ηρεμία της απόδοσης, κάτι τέτοιο άλλωστε πολύ φυσικά θα σηματοδοτούσε τον ορισμό του οξύμωρου…\nΗ απαίτηση, καταντά την ελευθερία της απόδοσης(1) σε καθημερινή τυραννική μαρτυρία (του συναισθήματος) καθώς η τελευταία αγωνιά αναγκαζόμενη -εκ των πραγμάτων- να εφευρίσκει τρόπους, μια και τα λόγια από πολλού έχουν πάψει την αξία τους.\nΚακά λοιπόν τα ψέματα. Ας μιλήσουμε την γλώσσα που καταλαβαίνουμε καλύτερα:\n· Σε αγαπάω αλλά έχω ανάγκη τις καθημερινές σου οφειλές στο συναίσθημα-ανάγκη, που νιώθω για σένα όντας ανασφαλής και μετέωρος. Χρειάζομαι την παρουσία σου δίπλα μου γιατί συμπληρώνω με αυτήν όλα εκείνα που με κάνουν να πιστεύω πως χαίρω της αποδοχής όχι μόνο της δικής σου αλλά και των υπολοίπων ανθρώπων που συναναστρέφομαι. (για να είναι -ο υποφαινόμενος- μαζί με την τάδε, δεν μπορεί παρά είναι καλός ή έστω ανεκτός…)\n· Σε κρατάω καλά κλεισμένο/η μέσα στα όρια που ορίζουν την ελευθερία σου, της οποίας δραγουμάνος είμαι εγώ.\n· Σε αφήνω ελεύθερο/η να κάνεις εκείνα που δεν τροφοδοτούν με υποψίες και ανασφάλειες τον ηττημένο ψυχισμό μου που όμως αντρειώνεται σε στιγμές έντασης, απειλώντας, φορώντας την πλέον πρόχειρη λεοντή πως: εμένα κανείς δεν χειραγώγησε, πως εμένα κανείς και καμιά δεν διέταξε,πως πουθενά δεν υπέκυψα. Κατόπιν αυτών απολαμβάνω μια πύρρεια νίκη που αναπαύεται στο δικό σου μεγαλείο (ανοχής), στις δικές σου άφατες ανάγκες ή στους όμοιους φόβους σου.\n· Δυναστεύω με τρόπο έξυπνο κάθε σου ελευθερία. Σε εμπιστεύομαι εμπρός, αλλά αδυνατώ ενδομύχως να πράξω το αυτό με τα ενδεχόμενα κάποιας υπαναχώρησής δικής σου υπό το πνεύμα της άξαφνης ευδοκίμησης των ακραίων συναισθημάτων σου που θα σημάνουν την 'επιπόλαιη' δοκιμή μιας ηθικής ανταρσίας… και αυτό όχι για το ενδεχόμενο της ψυχικής σου φθοράς αλλά απεναντίας για εκείνο της ίδιας σωματικής-πνευματικής σου ανάτασης και πιθανής λευτέρωσης από τα δικά μου δεσμά. Τρομερό;\n· Σε αγαπάω, αλλά σε προτιμώ πλάι μου. Μέσα στην οικεία συναισθηματική μας κατάπτωση(2) παρά ξέγνοιαστο/η στο πλάι του χώρου όπου θεωρώ και ενδεχομένως θεωρείς πως θα μπορούσες με ευκολία να υπάρξεις. Ανθρώπινο ή ιταμό;\nΚαλώς ή κακώς οι περισσότερες σχέσεις (στο ρηχό ή το βαθύ τους επίπεδο) σε αυτή τη ‘πλατεία’ συχνάζουν. Ξεκινούν τη διαδρομή τους με τις καλύτερες προϋποθέσεις μια και οι συμβαλλόμενοι κρατούν ακέραιες, σε βαθμό εγγύησης, τις δυνάμεις τους και ομοίως το παρένθετο(3) προφίλ τους. (Εδώ θα πρέπει να αναφέρουμε πως δεν είναι απαραιτήτως κακή -με την έννοια του μη ηθικού, η ‘’ελεγχόμενη’’ παρέκκλιση από την ακέραια μορφή τής πραγματικότητας του χαρακτήρα, υπό το βλέμμα της μαγείας η οποία και συνιστά ακαταμάχητο αφροδίσιο συστατικό- μία ελάχιστη υπόδυση η οποία όμως δεν θα πρέπει να ανατρέπει ολοσχερώς τα ειλικρινή δεδομένα και σαφώς θα εμπεριέχει κόσμιο* στόχο).\nΚατόπιν, με την πάροδο του χρόνου και καθόσον η αποκάλυψη των χρονιζουσών αναγκών ξεδιπλώνονται, το ‘συρματόπλεγμα’ καθίσταται αναγκαίο τόσο για τη περιφρούρηση των κεκτημένων όσο και για τη διατήρηση αυτών. Το ευθύ νόημα χάνεται και το κέντρο βάρους μετατοπίζεται: Δεν είμαι πλέον μαζί σου κατόπιν επιλογής. Είμαι στο πλάι σου γιατί δεν μπορώ να απέχω από αυτό. Συντηρούμαι και εξακολουθώ μέσα από την παρουσία σου το βίο μου, τον οποίο αποκαλώ ζωή. Εμμένω.\nΚαι το νόημα έχει σιγά-σιγά εξατμιστεί. Τόσο αργά που κανείς των εμπλεκομένων δεν έχει καταλάβει το παραμικρό γιατί έχει μπερδέψει το ενδιαφέρον και την αγάπη με τον φόβο της απώλειας και την ανάγκη που ποτίζεται κυρίως από την συναισθηματική ανεπάρκεια και την ανασφαλή άνδρωση. Συνηθίσαμε. Ξεχαστήκαμε μεταξύ μας σε μία ζωή που μας ρίζωσε για καλό ή κακό.\nΜε την δύναμη που καταβάλλει συν τω χρόνω τις αντοχές της (φυσικό επακόλουθο), το εγγυημένο δικαίωμα μεταβάλλεται. Το υποκείμενο νιώθει ξεκρέμαστο στο τρομερό ενδεχόμενο (της απώλειας του συντρόφου) και ανακαλύπτει την ανάγκη του να περιφρουρήσει.\n· Και ποιος περιφρουρεί; Εκείνος που φοβάται μη χάσει. Και ποιος φοβάται μη χάσει; Εκείνος που δεν νιώθει αυτάρκης, σίγουρος, ώριμος, καλός, έτοιμος… Ο ανασφαλής.\nΕπομένως η ειλικρίνεια είναι η λύση. Η μόνη αλήθεια που μπορεί να συνετίσει τα συναισθήματα. Όχι η απόσπαση οίκτου. Όχι αυτή, διότι από μόνος του ο οίκτος αποδιώχνει, καθώς οι ισορροπίες παύουν ομολογουμένως να ισχύουν. Το ένα μέρος αισθάνεται περισσότερο ασφαλές έχοντας εκμαιεύσει τις απαραίτητες αποδοχές και πιθανότητα θα κληθεί να εξαργυρώσει…\nΗ ειλικρίνεια από μόνη της αρκεί, μια και κανείς από όλους εμάς δεν είναι άριστος. Ομοίως δεν είναι άριστος/η και ο/η σύντροφός μας: Νοιώθω στο πλάι σου όλα αυτά (……) που τόσο καιρό ντρεπόμουν να σου αποκαλύψω. Σε πειράζει που δεν είμαι τέλειος/α;\nΚαι πάλι κακά τα ψέματα. Ελάχιστοι είναι εκείνοι/ες που έχουν το θάρρος να δουν τα πράγματα με την ωριμότητα που τους αξίζει. Απλά θα πρέπει όλοι μας να θεωρήσουμε πως τίποτα δεν ισχύει για πάντα, όσο και αν αυτό πονάει, ώστε πίσω από ετούτο το δεδομένο να αναδιαμορφώσουμε όλα εκείνα τα σχέδια των εφηβικών μας χρόνων.\nΕνστερνιζόμενοι αυτή την θεώρηση οφείλουμε να γίνουμε δυνατότεροι, 'υποδυόμενοι' –στους άλλους- τον εαυτό μας που κατά γενική ομολογία είναι και πολύ καλύτερος από εκείνον που θα θέλαμε να επιδείξουμε προς εντυπωσιασμό. Η φύση σπάνια λαθεύει… (εμείς το κάνουμε συχνότερα). Φτιάχνει και δράσεις και αντιδράσεις. Ροπές και αντίρροπες δυνάμεις σε απολύτως όμοιες δόσεις. Κάθε άνθρωπος έχει πολλά ταίρια να το πω απλά, που με όλα κατά μόνας θα μπορούσε να έχει μία αποδεκτή ζωή. Εκείνο όμως που χρειάζεται πάνω από όλα είναι η αυτογνωσία. Είναι η αυτοπεποίθηση και η τιμιότητα. Η ειλικρινής διάθεση καθώς αν το σκεφθούμε καλά, έχουμε ελάχιστα να μοιράσουμε οι σύντροφοι μεταξύ μας.\nΟ κίνδυνος της απώλειας του συντρόφου θα είναι δεδομένα μικρότερος ελεύθερος ων ή ούσα, μια και κάτι που είναι να χαθεί, θα χαθεί με τον ένα ή με τον άλλο τρόπο, εκείνο που διαφέρει είναι ενδεχομένως η χρονική στιγμή του γεγονότος… Πέραν αυτών θαρρώ πως καταλαβαίνουμε όλοι το μάταιο της απόκοψης. Το μάταιο της οικειοποίησης του κάθε ανθρώπου, μια και δεν είναι από την φύση δυνατό να τιθασευτεί το πνεύμα χωρίς να αλλωτέψει το σύνολο της ανθρώπινης ύπαρξης. Και ποιος ακέραιος άνθρωπος θα ήθελε πλάι του μία κουτσουρεμένη μορφή;\nΑς απαντήσουμε σε τούτο μόνο. Αρκεί.\n1των περί της αγάπης αποδείξεων.\n2με την έννοια της μη εξέλιξης. Κάθε τι που δεν εξελίσσεται μοιραία καταπίπτει όχι μόνο αφ’ εαυτού, αλλά και λόγω της προόδου των περί αυτού συναφών πραγμάτων ή ιδεών.\n3 Το προφίλ εκείνο που θα ήθελαν να είχαν. Την υποκριτική μορφή τους. Μην ξεχνάτε, πως ο κάθε ένας από εμάς υποκρίνεται σε μικρό η μεγάλο βαθμό, καθώς δεν υπάρχει πέραν του φιλοσοφικού επιπέδου σχέση απολύτως απόλυτα ειλικρινής.\n* ''το όριο'' εννοείται στην άκρη του διακιώματος της διεκδίκησης δηλ. ασκώ το διαίωμά της άντλησης συναισθήματος με τρόπο απόλυτο, αναγκαίο, επιτακτικό.\n*Κόσμιος, θεωρείται ο στόχος οποίος έχει ως σκοπό την ελαφρά εξαπάτηση προς ανάταση κοινών συναισθημάτων και πάντα στο και από τους δύο αποδεκτό χώρο συναλλαγής.\nΤα sites που επιθυμούν να αναδημοσιεύσουν το άρθρο παρακαλούνται να χρησιμποιούσουν τον ακόλουθο συνδεσμο: Γράφει ο Γιώργος Σ. Πολίτης\nΑναρτήθηκε από Γιώργος Σ. Πολίτης στις 3:43 π.μ.\nΤο αιώνιο τρίγωνο. Το ερωτικό! (1)\nΠέρα από τα δικαιώματα των εραστών (τα οποία και αναμφίβολα υπάρχουν όσο και αν η άρνηση της πλειοψηφίας στέκει σθεναρή, καταρώμενη), υπάρχουν και τα άλλα της άλλης πλευράς, εκείνης της οποίας μοιάζει περισσότερο μακρινή και κάπως αδικημένη.\nΒεβαίως, παρά την ήττα της (διότι παραμένει ο ασθενής κρίκος της υπόθεσης) δεν είναι όλα δικά της –τα δίκαια- διότι σε μία διένεξη σχεδόν ποτέ δεν φταίει ο ένας, μιας και ο άλλος επηρρεάζει και με τον τρόπο του τροφοδοτώντας τα αρνητικά συναισθήματα του/της ''δράστη''. (αντιπαρέρχομαι των πάγιων επιχειρημάτων περί υπομονής, περί προσπαθείας, περί υποχρέωσης ειλικρινείας μεταξύ των συμβαλλομένων μερών και περί της αντικειμενικώς ορθής αντιμετώπισης των πραγμάτων, όχι διότι τα θεωρώ άνευ εδάφους, αλλά διότι δεν είναι του παρόντος.\nΌλοι έχουν τα δίκια τους. Περισσότερα ή λιγότερα.\nΌμως… Ας σκεφθούμε πού αποσκοπεί η παράνομη σχέση, τι οφέλη αποκομεί πέραν των ευρέως γνωστών (κατανόηση, αποδοχή κ.ά) αλλά και σε ποια σημεία κάνει τους παρτενέρ να χάνουν.\nΠρώτα από όλα ο/η δράστης κερδίζει τη μαγεία της ίντριγκας. Δεν είναι λίγο το κέρδος μέσα στην ανυπόφορη* οικογενειακή ζωή καθώς δίνει στο τελματωμένο μυαλό σκέψη δείχνοντάς του παράλληλα την ατραπό τής 'σωτήριας' δραπέτευσης. Βεβαίως μια και τίποτα δεν παρέχεται δωρεάν, το υποκείμενο χάνει τον ύπνο του, τον ειρμό της σκέψης του, και ίσως την ηρεμία του μια το αγχος της απόκρυψης ή το άλλο της εναγώνιας συνεύρεσης κυριαρχεί εξουθενώνοντας, αλλά επί του παρόντος ολίγον ενδιαφέρεται…\nΑναρτήθηκε από Γιώργος Σ. Πολίτης στις 3:15 π.μ.\nΕτικέτες Ερωτικά, Λογοτεχνία, Ψυχολογία\nΗ αγάπη μας. Το δικαίωμα του ''πλησίον''\nΜου λες να σ’ αγαπώ μα πριν παλέψω να βρω το πώς, πες μου εμένα ποιος με δίδαξε τον τρόπο να αγαπάω τον δικό μου τον εαυτό πρώτα;\nΠοιός με άφησε να νιώσω όμορφα με όλα εκείνα που μου αρέσουν; Να με δω, να με μάθω, να με αποδεχθώ; Ποιος μου έδειξε την αγάπη του στις αόριστες εμμονές μου; Ποιος άφησε μέσα στα περιθώρια τα ‘θέλω’ μου; Ποιος με κανάκεψε για τα λάθη μου; Ποιός τα κοίταξε με συμπάθεια; Ποιος μάζεψε το δάκτυλο από το πρόσωπό μου όταν είχε το δικαίωμα να το απλώσει; Ποιος; Ποιός μου χάρισε το δικαίωμα, όταν του ανήκε;\nΚαι στο τέλος, άνθρωπε, ποιος σου είπε πως σε αγαπάω λιγότερο από όσο αγαπάω εμένα; Τι μου λες; Δεν σου αρέσει η αγάπη μου; Τότε πριν μου τη ζητήσεις θα έπρεπε πρώτα να αναρωτηθείς τον τρόπο που αγαπιέμαι.\nΜην αγωνιάς, μην θλίβεσαι για εμένα, και μην τρομάζεις ύπουλα πως τάχα με νοιάζεσαι, ετούτο που βλέπεις στα μάτια μου δεν είναι μίσος ούτε οτιδήποτε άλλο.., αγάπη είναι. Μην ταράζεσαι. Αγάπη μιας ιδιαίτερης μορφής. Αυτήν έχω και αυτή σου δίνω. Ετούτο δεν παρακάλεσες; Αν δεν σου αρέσει μάθε με τον τρόπο. Δείξε μου την δική σου αγάπη, τον δικό σου έρωτα, τον προσωπικό σου τρόπο να δίνεις. Μετά απαιτείς. Φίλα μου το δάκτυλο που σε δείχνει γιατί εγώ δεν είμαι τέλειος. Είμαι γεμάτος ειλικρινείς κακίες και οι κακίες που φανερώνονται μοιάζουν λιγότερο επικίνδυνες από τις αλήθειες που κρύβονται. Τι λες, συμφωνείς; Αποδέξου με πρώτα, εμπράκτως για να με πείσεις.\nΔύσκολο ε; Δεν σε κατηγορώ. Κι εγώ σαν και εσένα είμαι, μονάχα που εγώ το λέω. Δεν ντρέπομαι. Είμαι κακός και αγαπάω τα λάθη σου γιατι είναι και δικά μου. Πλάκα δεν έχει; Άλλοι άνθρωποι, όμοια λάθη. Να μια άλλη θεώρηση. Άκου τι σκέφθηκα τώρα... Να αφήσουμε όλοι τα λάθη μας στο τραπέζι .\nΑναρτήθηκε από Γιώργος Σ. Πολίτης στις 9:30 π.μ.\nΕτικέτες Κοινωνία, Σχέσεις, Ψυχολογία\nΗ βιομηχανία της μαζικής* δημοκρατίας.\nΗ πολύπλευρη ‘ηθική’ εν πρώτοις και η παρέκκλιση από αυτήν, εμπλέκονται με σαφήνεια στο πρόβλημα αφήνοντας τις μονάδες που συνθέτουν την μάζα του λαού να μάχονται περί ενός ορθού που κατά βάση εδρεύει στην φαντασία τους μόνο ή …στην μετά θάνατον ανταμοιβή.\nΟι βασικές πολιτικές ιδεολογίες –πλην της αριστεράς**- στη χώρα μας, κρίνονται ασαφείς και περιπλέουσες ενός συμφέροντος το οποίο αποδεικνύει διαρκώς την πλαστικότητά του και καθώς η ρητορική –των ιδεολογιών αυτών- απλώνεται να αγκαλιάσει το νέο κύμα πολυποίκιλης έκφανσης που αναζητά λιμάνι, απολύουν μέρος της κεκτημένης τους πιστότητας στην αγωνιώδη προσπάθεια να αυξήσουν το ‘εμβαδόν’ τους, να αυγατίσουν τις δυνάμεις τους.\nΤα ισχυρά δεσμά της παγκόσμιας οικονομίας από την άλλη, κρατούν αιχμάλωτο και το έσχατο κύτταρο του μέσου ατόμου μια και η αποκατάσταση της ασφάλειας του ιδίου και των μελών της οικογενείας του αποκτά πρωταρχικό ρόλο. Το μη θετικό όλον(αρνητές, φοβισμένοι, καχύποπτοι, ανήσυχοι), υπερέχει αφήνοντας έντονες οσμές-αχνάρια για τους επίδοξους ακολουθητές, οι οποίοι και αυξάνονται με γεωμετρική πρόοδο. Ο τρόμος ανέκαθεν ήταν μεταδοτικός.\nΑναρτήθηκε από Γιώργος Σ. Πολίτης στις 10:08 π.μ.\nΟ παρήγορος μηδενισμός.\nΑσφαλώς και δεν είναι τυχαία η εκμηδένιση της αξίας. Ασφαλώς και η συνεχώς αυξανόμενη έλλειψη αβολεψίας συνδράμει στο επιχείρημα. Ρέπουμε στο μηδέν εκουσίως, στο τίποτα, στο γενικότερο κενό, ως να είναι η πράξη μονόδρομος με στόχο ένα όραμα το οποίο δεν έχει στην ουσία εμπεδωθεί.\nΧρειάστηκαν αρκετά χρόνια ώστε τα γεγονότα να βάψουν στο χρώμα της υποχρεωτικής ταγής, της κατάφασης στην θεωρεία του Νίτσε που σε παράφραση λέει, πως: το ορμητικό ποτάμι που ρέει παράφορα δεν έχει πλέον το σθένος, το θάρρος, να προβεί σε σκέψεις…\nΟρμώμενοι από μία τυφλή ορμητικότητα που στην άκρη της χορεύουν οι παρδαλές κορδέλες της ευγενούς καλοπέρασης, εξακολουθούμε να χαιρόμαστε τη μείωση κάθε αξίας, αρνούμενοι έστω και την ελάχιστη γνώση χαμηλώνοντας εκουσίως ξεκούραστα τον πήχη φορώντας μονάχα τις κάλτσες μας.\nΣτην αρχή, μπροστά στην πύλη του νου στέκει η υλική απαξία. Η λατρεία της γνώσης του τρωτού τής απόλυτης διαρκείας. Η (ορθή) γνώση του περιστασιακού τής εξυπηρέτησης του αντικειμένου και ακολουθεί η σαφώς επικινδυνεστέρα προοπτική του εκφυλισμού της ψυχής που όμως εάν ιδωθεί από κάποια άλλη σκοπιά δεν ομοιάζει με οδυρμό, αλλά κυρίως με απόταξη* και ακολούθως με λύτρωση.\nΤίποτα δεν διαρκεί πέρα από ‘’τόσο’’ και άρα η αξία του παραμένει άρρηκτα δεμένη με το μάταιο ‘όσο’, το οποίο και έχει τέλος και μάλιστα ανθρωπίνως ορατό. Ομοίως και κάθε ηθικότητα της στιγμής η οποία καταντά υπό το πρίσμα του πεπερασμένου, ουτοπική.\nΑναρτήθηκε από Γιώργος Σ. Πολίτης στις 3:37 π.μ.\nΕτικέτες Κοινωνία, Πολιτική, Ψυχολογία\nΣύν+φέρον. Ο υπέρτατος Θεός τής οικουμένης.\nΘα μπορούσε να είναι και ιδέα τού ένστικτου με πορεία στρεβλή, μερδεμένη. Θα μπορούσε να είναι και ανάγκη διαρκής για επικράτηση έναντι παντός τρίτου χωρίς νόημα με σκοπό την πλήρωση ενός δοχείου, μεγέθους απροσδιόριστου ή συνεχώς μεταβαλλόμενου, με χαρτί που η αξία του είναι πεπερασμένης διαρκείας (Αντέχει, η βαθύτερη αξία του, όσο και μία ζωή πλην τα χρόνια τής άνοιας ή τα άλλα τής γνήσιας ανάγκης).\nΣυν+φέρω. Η κίνηση η οποία με κάνει να αποκτήσω όλα εκείνα που εξυπηρετούν το άτομό μου ή την ομάδα που υπηρετώ (σε μία κάπως πιο αλτρουιστική εκδοχή).\nΕπι+λέγω. Ομιλώ για όλα εκείνα που συν+φέρουν στο άτομό μου ασχέτως εάν αυτά βλάπτουν ή όχι τον συνδιαλεγόμενο εμού, τους συνδιαλεγόμενους εμού ή το κοινωνικό σύνολο γενικότερα. Αναγκάζομαι, πιέζομαι και στο τέλος αυθορμήτως ενεργώ, υπο+κρίνων, συνδιάζοντας ανάλογα τόσο τα λεγόμενα όσο και τις μέλλουσες πράξεις μου με το βλέμμα στην απόκτηση κέρδους. (Υλικού ή μη)\nΑναρτήθηκε από Γιώργος Σ. Πολίτης στις 10:23 π.μ.\nΗ τελειότητα τής δημοκρατίας\nΕίναι πραγματικά δύσκολο να μπορέσει να σταθεί έστω και θεωρητικώς μια τέλεια δημοκρατία, για την πράξη -ιδίως- σήμερα ούτε λόγος…\nΔεν γνωρίζω δηλαδή και εάν κάποτε υπήρξε ως αρίστη με την στεγνή φιλοσοφική βεβαιότητα και σε αυτή την αμφιβολία μου συνάπτω ασφαλώς και εκείνη τής εποχής τού Περικλέους μια και πρακτικώς ανέκαθεν κάποιοι ήταν λίγο υπεράνω γιατί πολύ απλά, δεν γίνεται αλλιώς… Πότε ο λαός και πότε οι άρχοντες. Πότε τα μέτρα υπέρ τού λαού περιέκοπταν τα (αναμφίβολα) δικαιώματα των αρχόντων και πότε εκείνα των τελευταίων –πλειστάκις- τα δικαιώματα τού λαού. Δεν είναι τής παρούσης να αναζητήσουμε τον περισσότερο θιγέντα ούτε να αναλύσουμε περεταίρω το θέμα.\nΤο μέγα –ρητορικό- ερώτημα είναι εάν η δημοκρατία μπορεί-δικαιούται να μας προφυλάξει από τον εαυτό της. Εάν για παράδειγμα ο λαός επιθυμούσε με νόμιμες διαδικασίες φασισμό για παράδειγμα, θα μπορούσε να τον έχει; Θα μπορούσε, θα ειχε την δυνατόττηα ασκώντας το δημοκρατικό του δικαίωμα να καταλύσει τον μηχανισμό τής λειτουργίας αυτού τού δικαιώματός του; Θα μπορούσε να ανεβάσει τον πήχη τόσο ψηλά; Τής ‘’επιλογής’’ και τού ‘’δικαιώματος’’ -τον πήχη- εννοώ.\nΑναρτήθηκε από Γιώργος Σ. Πολίτης στις 1:49 π.μ.\nΣαν τα δειλινά κάποιου καλοκαιρού πέρα στην άβυσσο της μνήμης. Θερμές, απαλές, δεσποτικές, αιώνιες. Ζωηρά κόκκινες.\nΣαν τα χερούλια κάποιου γερού άλλοθι που επιμένει πως κάποτε υπήρξαμε ζωντανοί, αρεστοί και ικανοί να κινήσουμε τα μεγάλα αισθήματα. Nα γίνουμε κάτι για κάποιον.\nΣαν τα όμορφα όνειρα απαλές, γεμάτες τρυφερότητα και νοσταλγία τροφοδοτούν κάθε ευγενικό συναίσθημα παιδικής αφέλειας και κάθε άλλο άδολης καλοσύνης και αποδοχής. Δεν μπορεί στο βάθος μας ήμασταν καλοί. Δεν μπορεί να κάνουμε τόσο λάθος…\nΣαν τα τραγούδια τής παραλίας, τής φωτιάς, τα ειπωμένα σε παρέες τής εφηβείας που ποτέ δεν θα σμίξουν ξανά. Σαν τον σπουδαίο αυτό λόγο που τις κάνει τόσο σημαντικές ή τόσο απαραίτητες.\nΣαν το χαλί που προστατεύει τα γυμνά μας ποδάρια και λέει πως κάποτε ήταν αλλιώς.\nΣαν τη θωριά εκείνη των πραγμάτων που αδυνατούσε να δει λίγο μακρύτερα από ένα κορμί, από δύο μάτια και από μία φρούδα ελπίδα.\nΣαν το περίπατο στα μέρη τής Άνοιξης που όλος ο κόσμος άνθιζε ένα παραμύθι τόσο χρειαζούμενο όσο και η επόμενη ανάσα τού κάθε ενός από εμάς.\nΑναρτήθηκε από Γιώργος Σ. Πολίτης στις 12:00 π.μ.\nΕτικέτες Ερωτικά, Σχέσεις, Ψυχολογία


Εισαγωγή Στα Σαμπουάν: Η Επιλογή του Κατάλληλου Σαμπουάν\nΕΙΣΑΓΩΓΗ ΣΤΑ ΣΑΜΠΟΥΑΝ: Η ΕΠΙΛΟΓΗ ΤΟΥ ΚΑΤΑΛΛΗΛΟΥ ΣΑΜΠΟΥΑΝ\nΘα έπρεπε να χρησιμοποιώ Σαμπουάν χωρίς Θειικά Άλατα;\nΠολλά λέγονται για τη χρήση σαμπουάν χωρίς θειικά άλατα, αλλά γνωρίζουν οι περισσότεροι από εμάς γιατί δεν θέλουμε τα θειικά άλατα στα σαμπουάν μας; Τα θειικά άλατα είναι μέρος του επιφανειοδραστικού συστήματος σε καλλυντικά κάθε είδους (καθαριστικά σώματος, προσώπου, χεριών, κτλ.) σχεδιασμένα να καθαρίζουν και να δημιουργούν αφρό. Προερχόμενα από φυσικά έλαια, τα θειικά άλατα είναι σχεδιασμένα να καθαρίζουν (μαζί με πολλά άλλα συστατικά).\nΠοιο είναι το κατάλληλο Σαμπουάν για τον τύπο μαλλιών σας;\nΈχετε λεπτή, επίπεδη τρίχα;\nΗ λεπτή τρίχα έχει έως και 50% λιγότερη πρωτεΐνη από την χοντρή τρίχα, γι' αυτό και αγωνίζεται να σταθεί ενάντια στο βάρος των καταλοίπων του styling, της βρωμιάς και της υπερβολικής λιπαρότητας. Το αποτέλεσμα; Τα μαλλιά ατονούν και χάνουν τη ζωτικότητά τους. Αρχίστε με ένα σαμπουάν για όγκο καθημερινής χρήσης, σχεδιασμένο να απομακρύνει τα υπερβολικά κατάλοιπα και να αφήνει τα μαλλιά σας πεντακάθαρα. Η σύνθεση για βαθύ καθαρισμό δεν χρησιμοποιεί βαριά ενυδατικά στοιχεία, γι' αυτό και αποκτάτε αεράτα, ελαφρά μαλλιά με πυκνότερη, πιο γεμάτη όψη.\nΕίστε αντιμέτωπες με χοντρές, φριζαρισμένες τούφες;\nΗ χοντρή τρίχα μπορεί εύκολα να γίνει τεράστια και να φριζάρει, γι' αυτό και ένα ενυδατικό ή ισιώτικό σαμπουάν που θα σας βοηθήσει να την δαμάσετε είναι βασικό. Χρησιμοποιήστε το σαμπουάν σας γενναιόδωρα. Πολλές φορές, η χοντρή τρίχα δεν πλένεται με την ίδια συχνότητα, όσο η λεπτή, και μπορεί να χρειάζεται μεγαλύτερη ποσότητα σαμπουάν για να καθαρίσει. Μια εναλλακτική λύση είναι ένα conditioner χωρίς ξέβγαλμα για να καταπολεμήσετε τις προβληματικές, ξηρές περιοχές.\nΠροσπαθείτε Να Δαμάσετε Την Σγουρή, Ξηρή Τρίχα;\nΤα σγουρά μαλλιά μπορεί να είναι δύσκολα, ειδικά γιατί το κάθε σγουρό είναι μοναδικό. Οι διάταξη των σγουρών μαλλιών στο κεφάλι συχνά εμποδίζει τα έλαια του δέρματος του κεφαλιού να φτάσουν μέχρι το κάτω τμήμα της τρίχας, κάνοντας έτσι τις σγουρομάλλες πιο επιρρεπείς στο σπάσιμο και την ξηρότητα των μαλλιών. Τα ενυδατικά σαμπουάν σχεδιασμένα για σγουρά μαλλιά θα σας βοηθήσουν να ξεδιαλύνετε τις μπούκλες σας και θα προσφέρουν προστασία στα βρεγμένα μαλλιά που θα ελαχιστοποιήσει το σπάσιμο. Επίσης, μην ξεχνάτε να περιποιείστε τις μπούκλες σας κάνοντας ένα ελαφρύ μασάζ στο δέρμα του κεφαλιού σας. Κατόπιν, λούστε με σαμπουάν από άκρη σε άκρη και ξεβγάλτε καλά.\nΞέρετε να Λούζεστε; Ξανασκεφτείτε το!Τι Συμβαίνει Με Τα Μαλλιά Που ΑραιώνουνΠέντε τρόποι για την πρόληψη της φθοράς των μαλλιών


Πρωτιά για Σπόρτινγκ - Onsports.gr\nΓιάννης Ασκούνης\t23 Οκτωβρίου 2011, 04:35\nΠΟΔΟΣΦΑΙΡΟ / Ντι Σι Γιουνάιτεντ\t/ Σπόρτινγκ Κάνσας Σίτι\nΠρωτιά για Σπόρτινγκ\nΈνα γκολ ήταν αρκετό για την Σπόρτινγκ Κάνσας Σίτι στην έδρα της Ντι Σι Γιουνάιτεντ, για να εξασφαλίσει την πρώτη θέση της ανατολικής περιφέρειας του MLS.\nΗ Σπόρτινγκ, έπειτα από το 1-0 στη τελευταία αγωνιστική της regular season, δεν ενδιαφέρεται για τα υπόλοιπα αποτελέσματα. Οι γηπεδούχοι έχασαν αρκετές ευκαιρίες, αλλά… λύγισαν σε μία φάση διαρκείας στο 54ο λεπτό.\nΤότε ο Κέι Καμαρά βρήκε αρχικά το δοκάρι με κεφαλιά και στην συνέχεια ο Ματ Μπέσλερ πέτυχε το μοναδικό γκολ της αναμέτρησης. Το σκορ δεν άλλαξε μέχρι το τέλος και η ομάδα της Κάνσας Σίτι ανέβηκε στους 51 βαθμούς. Έτσι, θα αντιμετωπίσει με πλεονέκτημα έδρας τον νικητή κάποιου προκριματικού αγώνα των play off.\nΗ Γιουνάιτεντ είχε δοκάρι στην τελευταία φάση του αγώνα, αλλά δεν απέφυγε την ήττα. Αυτή άφησε τους «πρωτευουσιάνους» στους 39 βαθμούς και στην 13η θέση σε σύνολο 18 ομάδων.\nΝτι Σι Γιουνάιτεντ: Χαμίντ, Ουάιτ, Μακντόναλντ, Βούλαρντ (46’ Μπουρς), Κορμπ, Κίτσεν, Ντε Ροζάριο, Νατζάρ, Κινγκ (75’ Ουόλφ), Σιμς (17’ Ντα Λουζ), Κουαράντα.\nΣπόρτινγκ Κάνσας Σίτι: Νίλσεν, Μπέσλερ, Σίνοβιτς, Χούλιο Σέζαρ, Εσπινόζα (46’ Αρνόντ), Μάιερς, Κολίν, Ζουσί, Καμαρά, Μπάνμπερι (68’ Σαπόνγκ), Μπράβο.


Μπέος για Κούγια: «Με λένε Ρίζο και όπως θέλω τα γυρίζω» • Η Άποψη\nΜπέος για Κούγια: «Με λένε Ρίζο και όπως θέλω τα γυρίζω»\nΑπό Α. Π.\t 19:51 - 04/05/2020 Τελευταία Ενημέρωση 18:03 - 29/09/2020\nΣταθερός στις απόψεις του είναι ο Αλέξης Κούγιας. Ως εκ τούτου, η θέση του Αχιλλέα Μπέου όπως εκφράστηκε στο κανάλι του Ιβάν Σαββίδη, ότι ο ισχυρός άνδρας της ΑΕΛ είναι γνωστός στη λογική του… «Με λένε Ρίζο και όπως θέλω τα γυρίζω», ουδεμία σχέση έχουν με την πραγματικότητα.\nΟ Αλέξης μια ομάδα αγάπησε στη ζωή του. Τον Άρη Πετρούπολης. Απλά έτυχε μετά να αναλάβει πρόεδρος της ΑΕΚ, της Κορίνθου, της Βέροιας, του Π.Α.Σ. Γιάννινα, της Λαμίας, της Παναχαϊκής, του Ιωνικού Νίκαιας κι αισίως της ΑΕΛ. Στη Λάρισα όμως θα μακροημερεύσει γιατί εκεί έχει τον κόσμο μαζί του. Όχι σαν κάτι άλλους αγνώμονες σε άλλες πόλεις της Ελλάδας που τον κυνηγούσαν χωρίς λόγο και αιτία.\nΟ γνωστός ποινικολόγος δικαιολόγησε και τον Βαγγέλη Μαρινάκη την εποχή που ήταν στην κόντρα μαζί του, καθώς έκανε παρέα με τον Αχιλλέα Μπέο.\n«Όταν με είχε πει σκουπίδι ήταν τρεις μήνες στο ποδόσφαιρο και δεν ήξερε τι γινόταν», είπε ο Κούγιας για το αφεντικό του Ολυμπιακού. Στη συνέχεια άλλαξαν τα πράγματα και σήμερα ο Αλέξης δηλώνει κάτι περισσότερο από στενός φίλος του Μαρινάκη. Από αυτό το αφεντικό του Ολυμπιακού θα χάσει ή θα κερδίσει; Δύσκολο το ερώτημα… Γιατί από σκουπίδι… κολλητός, απέχει πολύ.\n«Διώξε τον Μαρτίνς – Πάρε τον Μιλόγεβιτς»